text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
34 Laza ilizwi likaYehova laqhubeka lifika kum, lisithi:
2 “Nyana womntu, profeta ngabalusi bakwaSirayeli. Profeta, uthi kubo, kubalusi abo, ‘Itsho iNkosi enguMongami uYehova ukuthi: “Yeha abalusi bakwaSirayeli,+ abazondlayo bona ngokwabo!+ Asingomhlambi na abafanele bawondle abalusi?+
3 Amanqatha niyawadla,+ yaye nizambathisa ngoboya.+ Nixhela isilwanyana esityetyisiweyo.+ Umhlambi wona aniwondli.
4 Ezigulayo anizomelezanga,+ nenesifo aniyiphilisanga, neyaphukileyo aniyibophanga, nebhadulayo aniyibuyisanga, nelahlekileyo aniyifunanga ukuze niyifumane,+ kodwa niye nanobukhosi phezu kwazo ngobungqwabalala, kwanangobuzwilakhe.+
5 Zachithachitheka ngenxa yokuba kungekho malusi,+ kangangokuba zaba kukutya kwamarhamncwa onke asendle, zaqhubeka zichithachithwa.+
6 Izimvu zam zalahlekela ezintabeni zonke nakuzo zonke iinduli eziphakamileyo;+ izimvu zam zachithachitheka emhlabeni wonke,+ kungekho bani uzikhangelayo yaye kungekho bani ufuna ukuzifumana.
7 “‘“Ngoko ke, balusindini, liveni ilizwi likaYehova,
8 ‘“Ndiphila nje,” lilo eli ilizwi leNkosi enguMongami uYehova, “ngokuqinisekileyo ngenxa yokuba izimvu zam zaba yinto yokuphangwa yaye izimvu zam zaqhubeka zikukudla kwawo onke amarhamncwa asendle, ngenxa yokuba kwakungekho malusi, nabalusi bam bengazifunanga izimvu zam, kodwa abalusi baqhubeka bezondla bona ngokwabo,+ ke izimvu zam zona abazondla,”’
9 ngoko ke, balusindini, liveni ilizwi likaYehova.
10 Itsho iNkosi enguMongami uYehova ukuthi, ‘Yabona, ndinxamnye naba balusi,+ yaye ngokuqinisekileyo ndiya kuzibiza esandleni sabo izimvu zam ndize ndibayekise ukondla izimvu zam,+ nabalusi abasiyi kuba sazondla bona;+ yaye ndiya kuzihlangula izimvu zam emlonyeni wabo, zingabi saba kukudla kwabo.’”+
11 “‘Kuba itsho iNkosi enguMongami uYehova ukuthi: “Ndim lo, mna ngokwam, yaye ndiya kuzifuna izimvu zam ndize ndizinyamekele.+
12 Ngokwenyameko yalowo wondla umhlambi wakhe+ ngemini yokuba ephakathi kwezimvu zakhe ebezisasazeke ngokubanzi,+ leyo yindlela endiya kuzinyamekela ngayo izimvu zam; yaye ndiya kuzihlangula kuzo zonke iindawo ebezichithachitheke zaya kuyo ngemini yamafu nesithokothoko.+
13 Yaye ndiya kuzikhupha kwizizwana ndiziqokelele ndawonye+ zivela emazweni ndize ndizizise emhlabeni+ wazo, ndizondle ezintabeni zakwaSirayeli, ngasemisingeni nangakuzo zonke iindawo zokuhlala zelizwe.+
14 Ndiya kuzondla edlelweni elilungileyo, yaye indawo yazo yokuhlala iya kuba sezintabeni eziphakamileyo zakwaSirayeli.+ Ziya kubutha apho kwindawo elungileyo yokuhlala,+ zidle edlelweni elityebileyo ezintabeni zakwaSirayeli.”
15 “‘“Mna ndiya kuzondla izimvu zam,+ kwaye ndiya kuzenza zibuthe,”+ itsho iNkosi enguMongami uYehova.
16 “Elahlekileyo ndiya kuyifuna,+ nebhaduleyo ndiya kuyibuyisa, neyaphukileyo ndiya kuyibopha, negulayo ndiya kuyomeleza, kodwa etyebileyo+ neyomeleleyo ndiya kuyibhubhisa. Leyo ndiya kuyondla ngomgwebo.”+
17 “‘Nina ke zimvu zam, itsho iNkosi enguMongami uYehova ukuthi: “Yabonani, ndigweba phakathi kwemvu nemvu, phakathi kweenkunzi zeegusha neenkunzi zeebhokhwe.+
18 Yinto encinane na kuni ukuba nidle kwelona dlelo lilungileyo+ kodwa amanye amadlelo enu niwanyathele ngeenyawo zenu, nokuba nina nisele amanzi angcwengekileyo kodwa lawo aseleyo niwangcolise ngokuwanyathela ngezo nyawo zenu?
19 Ke zona izimvu zam, ngaba zifanele zidle kwelo dlelo nilinyathele ngeenyawo zenu yaye ngaba zifanele zisele amanzi angcolileyo ngokungqisha kweenyawo zenu?”
20 “‘Ngoko ke itsho iNkosi enguMongami uYehova ukuthi kubo: “Ndim lo, mna ngokwam, yaye ngokuqinisekileyo ndiya kugweba phakathi kwemvu etyetyisiweyo nemvu ebhityileyo,
21 ngenxa yokuba nizityhala ngephango nangegxalaba yaye nezigulayo zonke nizityhala ngeempondo zenu nada nazichithachitha zaya ngaphandle.+
22 Ndiya kuzisindisa izimvu zam, yaye azisayi kuba yinto yokuphangwa;+ kwaye ndiya kugweba phakathi kwemvu nemvu.
23 Ndiya kuvelisa phezu kwazo umalusi omnye, yaye umele azondle,+ umkhonzi wam kanye uDavide.+ Yena uya kuzondla, kwaye yena uya kuba ngumalusi wazo.+
24 Nam, mna Yehova, ndiya kuba nguThixo wazo,+ nomkhonzi wam uDavide abe sisikhulu phakathi kwazo.+ Mna, Yehova, ndithethile.
25 “‘“Ndiza kwenza umnqophiso woxolo kunye nazo,+ yaye ngokuqinisekileyo ndiya kuwaphelisa elizweni amarhamncwa enzakalisayo,+ ziya kuthi ke okunene zihlale ngonqabiseko entlango zize zilale emahlathini.+
26 Ndiza kuzenza zibe yintsikelelo zona noko kungqonge induli yam,+ yaye ndiza kuhlisa imvula ngexesha layo. Iya kuba yimvula yentsikelelo.+
27 Nomthi wasendle umele unike isiqhamo sawo,+ nelizwe liya kunikela imveliso yalo,+ yaye okunene ziya kuba semhlabeni wazo zinqabisekile.+ Ziya kwazi ukuba ndinguYehova ndakuzaphula iidyokhwe+ zazo kwaye ndizihlangule esandleni sabo babezisebenzisa njengamakhoboka.+
28 Azisayi kuba yinto yokuphangwa ziintlanga;+ namarhamncwa lawo omhlaba, akayi kuziqwenga, yaye okunene ziya kuhlala ngonqabiseko, kungekho bani uzingcangcazelisayo.+
29 “‘“Ndiza kuzivelisela ukutyalwa kwegama,+ yaye azisayi kususwa yindlala elizweni,+ kwaye azisayi kuthwala ukuthotywa ziintlanga.+
30 ‘Ziya kwazi ukuba mna, Yehova Thixo wazo, ndinazo,+ nokuba zingabantu bam, indlu kaSirayeli,’ itsho iNkosi enguMongami uYehova.”’+
31 “‘Nina ke zimvu zam,+ zimvu zedlelo lam, ningabantu basemhlabeni. NdinguThixo wenu,’ itsho iNkosi enguMongami uYehova.”
Yithumele
Yithumele
Hezekile 34
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=26&Chapter=34&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D26%26Chapter%3D34%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


c: text/html

text:
Ngaba Niyawenza Umsebenzi Wobuvangeli?
Ewe. Naphi na apho sihlala khona, onke amaNgqina kaYehova asebenza ngokungathi angabashumayeli bevangeli, kuba lisiko lawo ukuya ebantwini aze ancokole nabo ngeBhayibhile.
Ukongezelela, amanye amaNgqina aye atyelele okanye afudukele kwiindawo ezinabantu abangekaziva iindaba ezilungileyo ezisuka eBhayibhileni. Amanye amaNgqina afudukela kwamanye amazwe ukuze ashumayele khona. Avuya kakhulu kuba ezalisekisa isiprofeto sikaYesu, esithi: “Niya kuba ngamangqina am . . . kuse nakwezona nxalenye zikude zomhlaba.”
Ngo-1943, kwaqaliswa isikolo esikhethekileyo sokuqeqesha abathunywa bevangeli. Ukususela ngoko, angaphezu kwe-8 000 amaNgqina aye afumana le mfundo kwesi sikolo sibizwa ngokuba siSikolo SeBhayibhile SeWatchtower SaseGiliyadi.
Funda Okungakumbi
Yiminyaka Engamashumi Asixhenxe ISikolo SaseGiliyadi Siqhuba
NgoFebruwari 1, 1943, iklasi yokuqala yesikolo esikhethekileyo yaqalisa kumntla weNew York. Siye safundisa abashumayeli abaninzi ukuba bafundise abanye ngoThixo.
ISikolo SeBhayibhile SeWatchtower SaseGiliyadi—Abaphumelele Kwiklasi Ye-134
Abafundi abaphumelele kwiSikolo seBhayibhile SeWatchtower SaseGiliyadi ngoMatshi 9, 2013. Kweli theko bekubaliswa ngezinto eziye zaphunyezwa sesi sikolo ukususela oko saqalayo kwiminyaka eyi-70 eyadlulayo.

robotstxt: allowed

filter: keep


text:
Thobela UThixo Uze Ungenelwe Kwizifungo Zakhe
“Ekubeni kungekho nabani na omkhulu kunaye [uThixo] awayenokufunga ngaye, wafunga ngaye siqu.”—HEB. 6:13.
1. Ilizwi likaYehova lahluke njani kwawabantu abanesono?
UYEHOVA ‘unguThixo wenyaniso.’ (INdu. 31:5) Asinakusoloko sibathemba abantu abanesono, kodwa ‘akunakwenzeka ukuba uThixo axoke.’ (Heb. 6:18; funda iNumeri 23:19.) Zonke iinjongo anazo ngoluntu zisoloko ziphumelela. Ngokomzekelo, zonke izinto uThixo awathi uza kuzenza ekuqaleni kwesihlandlo ngasinye sokudala kwakhe ‘zaba njalo.’ Ngenxa yoko, ngasekupheleni kosuku lwesithandathu lokudala, “uThixo wazibona zonke izinto awayezenzile, khangela! zilunge gqitha.”—Gen. 1:6, 7, 30, 31.
2. Luyintoni usuku lukaThixo lokuphumla, yaye ubungcwele balo bumele busichaphazele njani?
2 Emva kokuba ehlolisise imisebenzi yakhe yendalo, uYehova uThixo wavakalisa ukuba luqalile usuku lwesixhenxe—kungekhona usuku oluneeyure ezingama-24, kodwa ixesha elide aye waphumla ngalo kwimisebenzi engakumbi yokudala emhlabeni. (Gen. 2:2) Usuku lukaThixo lokuphumla alukapheli. (Heb. 4:9, 10) IBhayibhile ayichazi ukuba lwaqala nini kanye kanye. Lwaqala kwithuba elingachazwanga emva kokudalwa komfazi ka-Adam, uEva, malunga neminyaka engama-6 000 eyadlulayo. Silindele uLawulo lukaYesu Kristu Lweminyaka Eliwaka, oluya kuqinisekisa ukuba injongo kaThixo yokuba umhlaba ube yiparadesi engunaphakade ezaliswe ngabantu abafezekileyo iyenzeka. (Gen. 1:27, 28; ISityhi. 20:6) Ngaba unokuqiniseka ukuba uya kunandipha ikamva elimnandi ngolo hlobo? Ngokwenene unako! Kuba “uThixo walusikelela usuku lwesixhenxe waza walungcwalisa.” Oku kwakuqinisekisa ukuba, enoba kungavela ziphi iingxaki ezingalindelwanga, injongo kaThixo iya kuphumelela nakanjani na ngasekupheleni kosuku lwakhe lokuphumla.—Gen. 2:3.
3. (a) Yiyiphi imvukelo eyabakho emva kokuqalisa kosuku lukaThixo lokuphumla? (b) UYehova wayichaza njani injongo yakhe yokuphelisa le mvukelo?
3 Noko ke, emva kokuqalisa kosuku lukaThixo lokuphumla kwehla intlekele. Unyana kaThixo oyingelosi, uSathana wazenza uthixo olutshaba lwakhe. Wathetha ubuxoki bokuqala waza wakhohlisa uEva, waza yena akamthobela uYehova. (1 Tim. 2:14) Kanti, uEva wabangela umyeni wakhe ukuba angene kuloo mvukelo. (Gen. 3:1-6) Kwanasebudeni belo xesha libuhlungu kwimbali yendalo yonke, ekwathi kwathandatyuzwa ukuba nenyaniso kukaThixo, uYehova akazange akubone kuyimfuneko ukusiqinisekisa ngesifungo isibakala sokuba injongo yakhe iseza kuphumelela. Kunoko, ngamazwi awayeza kuqondwa ngexesha lakhe elifanelekileyo, wachaza indlela imvukelo eya kupheliswa ngayo: “Ndiya kubeka ubutshaba phakathi kwakho [Sathana] nomfazi naphakathi kwembewu yakho nembewu yakhe. Yona [iMbewu ethenjisiweyo] iya kukutyumza intloko uze wena uyityumze isithende.”—Gen. 3:15; ISityhi. 12:9.
ISIFUNGO—INDLELA ELUNCEDO NESEMTHETHWENI
4, 5. Yiyiphi indlela esemthethweni eyasetyenziswa nguAbraham maxa wambi?
4 Ngelo xesha kwimbali yabantu, kusenokwenzeka ukuba uThixo wayengekamfundisi uAdam noEva ukufunga ngenjongo yokuqinisekisa ubunyaniso bomba. Izidalwa ezifezekileyo ezithanda uThixo zize zimxelise akuyomfuneko ukuba zenze izifungo; zisoloko zithetha inyaniso yaye ziyathembana. Kodwa xa umntu wonayo kwaza kwabakho ukungafezeki, izinto zatshintsha. Ekugqibeleni xa kwaqalisa ukuxhaphaka kokuxoka nokukhohlisa phakathi kwabantu, kwafuneka bafunge ukuze baqinisekise ubunyaniso kwimiba ebalulekileyo.
5 Ukwenza izifungo kwakuyindlela esemthethweni eyanceda usolusapho uAbraham kangangezihlandlo ezithathu ubuncinane. (Gen. 21:22-24; 24:2-4, 9) Ngokomzekelo, oko kwenzeka xa uAbraham wayevela koyisa ukumkani wakwaEdom namahlakani akhe. Ukumkani waseSalem nowaseSodom beza kuhlangabeza uAbraham. UMelkitsedeki, ukumkani waseSalem “wayengumbingeleli wOyena Thixo Uphakamileyo.” Wamsikelela uAbraham waza wazukisa uThixo ngokumenza oyise iintshaba zakhe. (Gen. 14:17-20) Emva koko, xa uKumkani waseSodom wayefuna ukumnika isipho ngenxa yokukhusela abantu balo kumkani kwimikhosi eyayibahlasela, uAbraham wafunga wathi: “Ndiyasiphakamisa isandla sam ukuze ndifunge kuYehova ongOyena Thixo Uphakamileyo, uMvelisi wezulu nomhlaba, ukuba, andiyi kuthabatha msonto namtya wembadada, nditsho, nantoni na eyeyakho, ukuze ungathi, ‘Ndim omenze isityebi uAbram.’”—Gen. 14:21-23.
ISIFUNGO SIKAYEHOVA KUABRAHAM
6. (a) UAbraham wasimisela wuphi umzekelo? (b) Kusinceda njani thina ukuthobela kuka-Abraham?
6 Ngenxa yabantu abanesono, uYehova uThixo uye wazenza izifungo, esebenzisa amabinzana anjengelithi “‘Ndiphila nje,’ itsho iNkosi enguMongami uYehova.” (Hez. 17:16) IBhayibhile ithetha ngezihlandlo ezahlukeneyo ezingaphezu kwama-40 zokwenza kukaYehova uThixo izifungo. Mhlawumbi esona sihlandlo sisazi kakuhle sesaxa uThixo wasenza kuAbraham. Ukutyhubela iminyaka emininzi, uYehova uye wenza iminqophiso emininzi kuAbraham, ethi xa idibene ibonise ukuba iMbewu ethenjisiweyo iza kuphuma kuAbraham ngonyana wakhe uIsake. (Gen. 12:1-3, 7; 13:14-17; 15:5, 18; 21:12) Emva koko uYehova wamvavanya ngokuqatha uAbraham ngokumyalela ukuba anikele ngonyana wakhe amthandayo. Ngaphandle kokulibazisa, uAbraham wathobela yaye xa kanye wayeza kunikela ngoIsake, wanqandwa yingelosi kaThixo. Emva koko uThixo wenza esi sifungo: “‘Ndizifungile . . . ukuba ngenxa yokuba uyenzile le nto waza akwala nonyana wakho, ekuphela kwakhe, ngokuqinisekileyo ndiya kukusikelela yaye ngokuqinisekileyo ndiya kuyandisa imbewu yakho njengeenkwenkwezi zasemazulwini nanjengentlabathi eselunxwemeni lolwandle; kwaye imbewu yakho iya kulidla ilifa isango leentshaba zayo. Yaye ngokuqinisekileyo ziya kuzisikelela ngembewu yakho zonke iintlanga zomhlaba kuba uliphulaphule ilizwi lam.’”—Gen. 22:1-3, 9-12, 15-18.
7, 8. (a) UThixo wasenza ngayiphi injongo isifungo kuAbraham? (b) “Ezinye izimvu” zikaYesu zingenelwa njani kwisifungo sikaThixo?
7 Kwakutheni ukuze uThixo afunge kuAbraham esithi izithembiso zakhe ziza kuphumelela? Wayefuna ukuqinisekisa abo baza kulawula noKristu, ababumba inxalenye yesibini ‘yembewu’ ethenjisiweyo nokomeleza ukholo lwabo. (Funda amaHebhere 6:13-18; Gal. 3:29) Ngokutsho kukampostile uPawulos, uYehova “wenza isifungo, ukuze, ngokuphathelele ezi zinto zimbini zingatshintshekiyo [isithembiso nesifungo sakhe] nekungenakwenzeka ukuba axoke ngazo uThixo . . . sibambelele kwithemba elibekwe phambi kwethu.”
8 AsingomaKristu athanjisiweyo kuphela angenelwayo kwisifungo esenziwa nguThixo kuAbraham. UYehova wafunga wathi, ‘abantu bazo zonke iintlanga zomhlaba baya kuzisikelela ngembewu ka-Abraham.’ (Gen. 22:18) Abo basikelelweyo baquka “ezinye izimvu” zikaKristu ezithobelayo, ezinethemba lokuphila ngonaphakade kumhlaba oyiparadesi. (Yoh. 10:16) Enoba unethemba lokuphila ezulwini okanye emhlabeni, ‘bambelela’ kwithemba onalo, uqhubeke uthobela uThixo ngendlela ophila ngayo.—Funda amaHebhere 6:11, 12.
EZINYE IZIFUNGO ZIKATHIXO EZIPHATHELELE ISITHEMBISO
9. Sisiphi isifungo esenziwa nguThixo ngoxa inzala ka-Abraham yayingamakhoboka eYiputa?
9 Kwiinkulungwane ezalandelayo, uYehova waphinda wafunga ngokuphathelele ezi zithembiso sithethe ngazo ngokuthumela uMoses ukuba aye kuthetha nenzala ka-Abraham eyayisele ingamakhoboka eYiputa. (Eks. 6:6-8) Ethetha ngeso sihlandlo, uThixo wathi: “Ngemini yokunyula kwam uSirayeli, . . . Ndasiphakamisa isandla sam ndibafungela ukuze ndibakhuphe kwilizwe laseYiputa ndibase kwilizwe endandibahlolele lona, eliqukuqela ubisi nobusi.”—Hez. 20:5, 6.
10. UThixo wenza siphi isithembiso kuSirayeli emva kokumkhulula eYiputa?
10 Emva kokukhululwa kukaSirayeli eYiputa, uYehova wasiphinda isifungo sakhe kuwo esithi: “Ukuba nithe nalithobela okunene ilizwi lam, nawugcina ngenene umnqophiso wam, ngokuqinisekileyo noba yinqobo kum kwizizwana zonke, kuba umhlaba uphela ngowam. Yaye niya kuba bubukumkani kum nababingeleli nohlanga olungcwele.” (Eks. 19:5, 6) UThixo wamnika ilungelo elingathethekiyo uSirayeli! Loo nto yayithetha ukuba xa bethobela, abantu bolo hlanga babenokuba nethemba lokusetyenziswa nguThixo njengobukumkani nababingeleli ukuze kusikelelwe uluntu lonke. Kamva, ngokungathi uchaza oko akwenzele uSirayeli ngeso sihlandlo, uYehova wathi: “Ndatwabululela umbhinqo wam phezu kwakho ndaza . . . ndenza nesifungo ndangena emnqophisweni kunye nawe.”—Hez. 16:8.
11. AmaSirayeli asabela njani kwisimemo sikaThixo sokuba kulwalamano lomnqophiso kunye naye njengabantu bakhe abanyuliweyo?
11 Ngelo xesha, uYehova akazange awanyanzele amaSirayeli ukuba enze isifungo sokuba aza kuthobela; engazange awanyanzele kananjalo ukuba abe kolu lwalamano luxabisekileyo. Kunoko, kwatsho wona ngokuzithandela ukuba: “Konke akuthethileyo uYehova sikulungele ukukwenza.” (Eks. 19:8) Kwiintsuku ezintathu kamva, uYehova uThixo wawachazela amaSirayeli oko akufunayo kuhlanga lwakhe alunyulileyo. Aqala anikwa iMithetho Elishumi, waza uMoses wawachazela eminye imiyalelo engakumbi ebhalwe kwiEksodus isahluko 20:22 ukuya kutsho kwiEksodus isahluko 23:33. Asabela njani amaSirayeli? “Baphendula ngazwi-nye bonke abantu bathi: ‘Sikulungele ukwenza ngokwamazwi onke awathethileyo uYehova.’” (Eks. 24:3) Emva koko, uMoses wayibhala le mithetho ‘kwincwadi yomnqophiso’ waza waphinda wayifundela lonke uhlanga ngokuvakalayo. Emva koko, okwesihlandlo sesithathu abantu benza esi sifungo: “Sikulungele ukukwenza nokukuthobela konke akuthethileyo uYehova.”—Eks. 24:4, 7, 8.
12. Abantu abanyulwe nguYehova bawuphatha njani umnqophiso awawenza kunye nabo?
12 UYehova wakhawuleza waqalisa ukufeza indima yakhe kumnqophiso woMthetho ngokwenza ilungiselelo lentente yonqulo nobubingeleli obabusenza kube lula ukuba abantu abangafezekanga basondele kuye. Kwelinye icala, uSirayeli wakhawuleza wakulibala ukuzahlulela kwakhe kuThixo waza ‘wamenza buhlungu Lowo uyiNgcwele kaSirayeli.’ (INdu. 78:41) Ngokomzekelo, ngoxa uMoses wayesamkela imiyalelo engakumbi kwiNtaba yeSinayi, amaSirayeli aphelelwa ngumonde nokholo kuThixo, ecinga ukuba uMoses uwalahlile. Ngoko enza umfanekiso wethole legolide aza athi ebantwini: “Nanko uThixo wakho, Sirayeli, okukhuphileyo ezweni laseYiputa.” (Eks. 32:1, 4) Emva koko, enza into awayibiza ngokuba “ngumthendeleko kuYehova” aza aqubuda abingelela kumfanekiso oqingqiweyo. Esakubona loo nto, uYehova wathi kuMoses: “Baphambuke ngokukhawuleza endleleni endabayalela ukuba bahambe ngayo.” (Eks. 32:5, 6, 8) Ilusizi into yokuba, ukususela ngelo xesha uSirayeli wazenzela imbali yokwenza izifungo kuYehova, aphinde azaphule.—Num. 30:2.
IZIFUNGO EZIBINI EZINGAKUMBI
13. UThixo wafunga wathini kuKumkani uDavide yaye eso sifungo sasinxulumene njani neMbewu ethenjisiweyo?
13 Xa kwakulawula uKumkani uDavide, uYehova wenza izifungo ezibini ezingakumbi ngenjongo yokunceda bonke abo bamthobelayo. Okokuqala, wafunga kuDavide ukuba itrone yakhe iya kuhlala ngonaphakade. (INdu. 89:35, 36; 132:11, 12) Oku kuthetha ukuba iMbewu ethenjisiweyo yayiza kubizwa ngokuba ‘ngunyana kaDavide.’ (Mat. 1:1; 21:9) Ngokuthobeka, uDavide wabiza lo mzukulwana wakhe ngokuthi ‘yiNkosi’ yakhe ngenxa yokuba uKristu wayeza kuba nesikhundla esingaphezu kwesakhe.—Mat. 22:42-44.
14. Sisiphi isifungo esenziwa nguYehova ngokuphathelele iMbewu ethenjisiweyo, yaye singenelwa njani thina kuso?
14 Okwesibini, uYehova waphefumlela uDavide ukuba aprofete ukuba lo Kumkani ubalaseleyo wayeza kuba nguMbingeleli Omkhulu woluntu. KwaSirayeli ubukumkani nobubingeleli babuzizinto ezimbini ezahlukeneyo. Ababingeleli babephuma kuhlanga lwabaLevi, kanti bona ookumkani babevela kuhlanga lwakwaYuda. Kodwa uDavide waprofeta wathi ngale ndlalifa ibalaseleyo: “Utsho uYehova eNkosini yam ukuthi: ‘Hlala ngasekunene kwam ndide ndizibeke iintshaba zakho njengesitulo seenyawo zakho.’ UYehova ufungile (yaye akayi kuzisola), wathi: ‘Ungumbingeleli ukusa kwixesha elingenammiselo ngokohlobo lukaMelkitsedeki!’” (INdu. 110:1, 4) Eso siprofeto siyazaliseka, kuba uYesu Kristu, oyiMbewu ethenjisiweyo, uyalawula sithethanje esezulwini. Kanti unguMbingeleli Omkhulu woluntu kuba unceda abo baguqukayo ukuba babe kulwalamano oluhle noThixo.—Funda amaHebhere 7:21, 25, 26.
USIRAYELI OMTSHA KATHIXO
15, 16. (a) Ngabaphi ooSirayeli ababini ekuthethwa ngabo eBhayibhileni, yaye nguwuphi osikelelwayo nguThixo namhlanje? (b) UYesu wabayalela wathini abalandeli bakhe ngokwenziwa kwezifungo?
15 Ngenxa yokugatya uYesu Kristu, uhlanga lwakwaSirayeli lwada lwaphulukana nenkoliseko kaThixo kwakunye nethemba lokuba ‘bubukumkani nababingeleli.’ Kwenzeka kanye ngendlela awayetsho ngayo uYesu: “Ubukumkani bukaThixo buya kuthatyathwa kuni buze bunikwe uhlanga oluvelisa iziqhamo zabo.” (Mat. 21:43) Olo hlanga lutsha lwazalwa ngePentekoste yowama-33 C.E. xa umoya kaThixo wathululwa kubafundi bakaYesu abamalunga ne-120 ababehlanganisene eYerusalem. Aba babizwa ngokuba ‘nguSirayeli kaThixo’ yaye bakhawuleza baba ngamawaka aliqela abunjwa ngabantu ababephuma kuzo zonke iintlanga.—Gal. 6:16.
16 Ngokungafaniyo namaSirayeli okuzalwa, uhlanga lukaThixo olutsha lokomoya luye lwaqhubeka luthwala isiqhamo ngokusoloko luthobela uThixo. Omnye wemiyalelo ethotyelwa ngamalungu alo uphathelele ukwenziwa kwezifungo. Xa uYesu wayelapha emhlabeni, abantu babekusebenzisa kakubi ukwenziwa kwezifungo, abanye befunga ubuxoki okanye befungela izinto ezingenamsebenzi. (Mat. 23:16-22) UYesu wabafundisa oku abalandeli bakhe: “Ningafungi konke konke . . . Ke uEwe makabe nguEwe, uHayi wenu, abe nguHayi; kuba okugqithe koko kuvela kongendawo.”—Mat. 5:34, 37.
Izithembiso zikaYehova zisoloko zizaliseka
17. Yiyiphi imibuzo eya kuphendulwa kwinqaku elilandelayo?
17 Ngaba oku kuthetha ukuba kusoloko kuphosakele ukwenza isifungo? Okubaluleke nangakumbi, yintoni ebandakanyekileyo ekuqinisekiseni ukuba uEwe wethu uba nguEwe? Le mibuzo iza kuphendulwa kwinqaku elilandelayo. Njengoko siqhubeka sicamngca ngeLizwi likaThixo, ngamana singaqhubeka simthobela uYehova. Yena uya kukuvuyela ukusisikelela ngonaphakade ngokuvisisana nezifungo zakhe ezixabisekileyo.


text:
Ipolisa (igosa)
Igosa lepolisa ngumntu osebenzela isipolisa.
Igunya/amandla kunye nemisebenzi yalo[tshintsha | edit source]
Umsebenzi wegosa lepolisa kukuqinisekisa okokuba abantu bathobela umthetho. Akusingawo onke amapolisa anxiba impahla efanayo (i-uniform) nazulazulayo. Amanye amagosa amapolisa anemisebenzi eyodwa, efana neyobucuphi, amagosa ezendlela, okanye ajongene nokulawula izinja. Kwamanye amazwe, akungawo onke amapolisa aphatha imipu, ngoko ke igosa lepolisa lingazikhethela ukuba lisebenzise umpu emva kokuba sele linamava ngokwaneleyo.
Njengenxalenye yomsebenzi yabo, amagosa ezobupolisa anamalungelo angaxhamlwayo ngumntu ongelopolisa. Oku kuquka igunya lokubamba umntu abacinga okokuba wophule umthetho, igunya lokusetsha umntu, igunya lokumisa iinqwelo mafutha liphile lizilawule, igunya lokubuza umntu ukuba ungubani na igama lakhe nokokuba ithini na idilesi yakhe, igunya lokukhupha amatikiti liwanike abantu okanye igunya lokuhlawulisa abantu okanye lokubenza beze kwinkundla yamatyala. ngaphandle kwala magunya ipolisa alinakubanakho ukulawula ekuhlaleni.
ukuba ligosa lezobupolisa kunganobungozi. Amagosa amapolisa ayabulawa okanye alinyazwe zizikrelemnqa ngamanye amaxesha xa ethe athunyelwa kwiziganeko ezithile. Yhiyo le nto kufuneka ephethe izixhobo ezifunekayo ukuze bazikhusele. Amagosa ezebupolisa anelungelo lokuphatha izixhobo, ezifana nemipu okanye i-baton ukuze balumise ulwaphulo mthetho nokokuba sele umthetho ojongene nezikhali sele ungqingqwa kangakanani na kwaye uphelele kuluntu lonke.
Izixhobo[tshintsha | edit source]
Kumazwe ngamazwe, amagosa ezobupolisa anikwa izixhobo ezahlukeneyo ukuze akwazi ukuhlangabezana nolwaphulo mthetho okwilizwe labo. Onke amagosa ezobupolisa axhobe ngezikhali anokuzisebenzisa ukuze bazikhusele okanye bakhusele abanye abantu abadinga uncedo. Uninzi lwamagosa ezobupolisa aphatha ezi zinto zilandelayo:
- Ummpu okanye i-baton/truncheon ukuze lenzakalise okanye lide libulale kwezinye iimeko xa kuyimfuneko.
- i-canister ye-CS gas okanye i-pepper spray, emfama umntu okwexeshana.
- Ingqokolela yee-handcuffs, ukuze limbeke kuxinzelelo umntu
- I-vest yokuzikhusela, ukuze lizikhusele igosa lezobupolisa kwii-mela nakwimipu.
- Isiphanziso sokukhanya, ukuze likhanyise apho kumnyama khona.
- Unomathotholo ondlela-mbini, wokucela unceda, ukuxobisa amanye amagosa ngolwazi, kwakunye nokugcina olu lwazi kuvimba njengolwazi olulaleleyo.
amagosa amapolisa kufuneka ajikeleze ebaze amehlo abukhali aze aphinde aphendule kwiziganeko ezingxamisekileyo ngokukhawuleza. Amanye amagosa amapolisa ayakuzulazula ngeezikatshiwo, kodwa ke uninzi lwamapolisa azulazula ngemoto okanye inqwelo yamapolisa. Oku bakwenza ukuze bakwazi ukufumana iziganeko ezenzeka ngokungxmisekileyo ngokukhawuleza bexhobe befe amacala. ngamanye amaxesha amagosa azulazula ngeebhayisikili, ngezithuthuthu, okanye ngamahashe kuba bakhethelwe ukuba basebenze kuloo ndawo.


text:
AMAZWE NABANTU
Ukutyelela EMongolia
UGENGHIS KHAN, ijoni elilikroti elaliphila ngeminyaka yee-1100, wayila uBukhosi baseMongolia. IMongolia namhlanje lilizwe elincinane kobo bukhosi elifumaneka phakathi kweRashiya neTshayina, ibe lelinye lamazwe anabemi abambalwa.
IMongolia inamathafa anengca, iinduli, iintaba eziphakamileyo kunye nemilambo. Kumazantsi eli lizwe kukho iNtlango iGobi edume ngokuba namathambo ezilwanyana ezafa kudala, iidinosaur. Abemi bakhona bayibiza ngokuba ‘Lilizwe Lesibhakabhaka Esiluhlaza.’ Eli gama liyayifanela, kuba amaxesha amaninzi izulu lisoloko lityhilile!
Imozulu yaseMongolia ibaxekile. Ehlotyeni amaqondo obushushu enyuka aye kufikelela ku-40° Celsius, kanti ebusika kubakho ingqele eqhaqhazelis’ amazinyo. Phantse isiqingatha sabemi baseMongolia ngoonothwal’ impahlana. Ekuseni amadoda namabhinqa asenga iibhokhwe, iinkomo, iinkamela namahashe. Ukutya okuthandwayo apho yimveliso yobisi kunye nenyama, ingakumbi inyama yegusha.
Abantu baseMongolia banobubele. Abazitshixi iintente zabo ukuze abantu abagqitha ngendlela bakwazi ukungena, baphumle, baze batye nezimuncumuncu abazibekelweyo. Iindwendwe zidla ngokwenzelwa iti eshushu enobisi nentwana yetyuwa.
Namhlanje olona nqulo ludumileyo eMongolia bubuBhuda. Bakhona abambalwa abangamashaman, amaSilamsi, kunye namaKristu, kodwa ke abaninzi abakhonzi. EMongolia kukho amaNgqina kaYehova angaphezu kwe-350, afundisa abantu abangaphezu kwe-770 iBhayibhile.


text:
Ucinga ngokufunda?
Ndifuna ukwenza isicelo
Ndingumfundi kungokunje
Ingaba ucinga ngokufunda?
Ndifuna ukwenza isicelo
Ndingumfundi kungokunje
Ikhampasi yethu ayigqwesanga nje ngobuhle kuphela, koko ukufunda kwisebe lethu kungakukhokelela kumathuba omsebenzi ahluka-hlukeneyo amaninzi nanenzuzo, futhi abafundi bethu abanezidanga babangwa phantse kuwo onke amacandelo ezoqoqosho. Isebe lethu liphumelele iimbasa ezininzi zamazwe ngamazwe kwaye livelise iinjineli ezidume ehlabathini.
Ingqwalaselo kubunzululwazi benqanaba eliphezulu bekhompyutha nakwiisistim zesoftwe. Eli setyana kwakhona liya kukunika isiseko esiluqilima kwiikhompyutha nakwiidatha.
Apha ungafunda konke malunga neemoto zombane, ukuphehlwa kwamandla ombane, amandla ahlaziywa ngokutsha, ulawulo lwamandla kwakunye nolawulo lwamandla alawulwa ngekhompyutha.
Apha kulapho oomekhanikhi badibana khona nee-elekthroniki – enye yeefildi ezenza imincili kakhulu! Iquka ukuyilwa kweenqwelo zeerobhothi, iinqwelo-mafutha ezizihambelayo kwakunye neesathelayithi.
Lingaba yintoni ihlabathi ngaphandle koqhagamshelwano? Eli setyana ligxila kwizixhobo zefrikhwensi ephezulu kunye nosasazo lwedatha
Umsebenzi wezabasele benezidanga kwiSebe ungowona msebenzi mhkulu wophando kwezobuNjineli eMzantsi Afrika kwaye unika abafundi ufikelelo kwiiLebhoretri nezibonelelo eziphucikleyo kakhulu. Siyabamkela abafundi abanokuba ngabasele benezidanga abasuka ehlabathini jikelele. Kukho amacandelo aphambili ezophando ngaphakathi kwesebe kwaye nophando lwenziwa ngentsebenziswano esondeleleneyo namashishini asekuhlaleni kwakunye nabalingane bamazwe ngamazwe.
Yila iisistim zokusasazwa kombane, oomatshini bombane abakhulu, kwakunye neziguquli zombane ezinamandla aphezulu. Fumanisa ukuba ingaba aphehlwa njani na amandla ombane kwizixhobo ezihlaziywa ngokutsha kwaye kuyilwa neenqwelo ezihamba ngamandla ebhetri.
Zibandakanye neziyilo zombane zemayikhroweyivu, uyilo lweanthena nelungu lwemayikhroweyivu, oozibuthe bombane bezibalo, i-superconducting nee-ultra-high speed kunye neesekethi ezihlangeneyo.
Funda ngokuba ziyilwa kwaye zakhiwa njani na iisistim zamanani kwakunye neekhompyutha ezincinci zokulawula phantse nasiphi na isixhobo, ukususela kwiisistim zokunkcenkceshela ngokuzenzekelayo ukuya kwiinqwelo-ntake eziziqhubayo kunye neesathelayithi ezijolise iikhamera zazo emhlabeni.
IMiqondiso iquka intetho, amaza erediyo kwakuye nemifanekiso kamabona-kude – kwaye afumaneka kuyo yonke indawo! Funda ngendlela yokuziphatha kwemiqondiso nokusetyenziswa kweekhompyuta ukuyenza. Kwakhona uya kufunda ngokuba zakhiwa njani izincendisi zemathematika ekuqondeni ezi zinto.
November 30, 2016 – December 2, 2016
November 21, 2016 – November 25, 2016


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
41 Ngenyanga yesixhenxe kwafika uIshmayeli+ unyana kaNetaniya unyana kaElishama+ wenzala yasebukhosini+ nongowamadoda aziintloko akwakumkani namanye amadoda alishumi enaye+ kuGedaliya unyana ka-Ahikam eMizpa.+ Yaye badla isonka ndawonye apho eMizpa.+
2 Wesuka ke uIshmayeli unyana kaNetaniya namadoda alishumi awayenaye wamxabela uGedaliya unyana ka-Ahikam unyana kaShafan ngekrele.+ Ngoko yena wambulala lowo wayemiselwe ngukumkani waseBhabhiloni ukuba abe phezu kwelizwe.+
3 Nawo onke amaYuda awayekunye naye, oko kukuthi, awayekunye noGedaliya, eMizpa, namaKhaledi awafumanekayo apho, oko kukuthi, amadoda emfazwe, uIshmayeli wawaxabela.
4 Kwathi ngomhla wesibini ebulewe uGedaliya, xa kwakungekho bani konke konke ukwaziyo oku,+
5 kwandula ke kwafika amadoda evela kwaShekem,+ evela eShilo+ naseSamariya,+ amadoda angamashumi asibhozo awayezichebile iindevu zawo+ nawayezikrazule izambatho zawo kwaye ezicentile,+ yaye ayenomnikelo wokudla okuziinkozo nentlaka yokuqhumisa+ esandleni sawo ezizise endlwini kaYehova.
6 Ngoko uIshmayeli unyana kaNetaniya waphuma eMizpa wawahlangabeza, ehamba elila.+ Kwathi kamsinya akuqubisana nawo wathi kuwo: “Yizani kuGedaliya unyana ka-Ahikam.”
7 Kodwa kwathi kamsinya akungena phakathi esixekweni, uIshmayeli unyana kaNetaniya wawabulala ngogonyamelo waza wawaphosa phakathi equleni, yena namadoda awayekunye naye.+
8 Kodwa kwafumaneka amadoda alishumi phakathi kwawo, awathi ngoko nangoko kuIshmayeli: “Musa ukusibulala, kuba sinobuncwane obufihliweyo endle, ingqolowa nerhasi neoli nobusi.”+ Ngoko wawayeka, akawabulala phakathi kwabazalwana bawo.
9 Ke kaloku iqula elo uIshmayeli+ wazilahla kulo izidumbu zonke zamadoda awayewaxabele yayiliqula elikhulu, elo lalenziwe nguKumkani uAsa ngenxa kaBhahasha ukumkani wakwaSirayeli.+ Yayililo elo uIshmayeli unyana kaNetaniya walizalisa ngabo babuleweyo.
10 Wandula ke uIshmayeli wayithimba yonke intsalela yabantu ababeseMizpa,+ iintombi zokumkani+ nabo bonke abantu ababesele eMizpa,+ abo uNebhuzaradan intloko yamafanankosi wayebanikele kuGedaliya unyana ka-Ahikam.+ Ngoko uIshmayeli unyana kaNetaniya wabathimba waza wahamba wawelela koonyana baka-Amoni.+
11 Ekuhambeni kwexesha uYohanan+ unyana kaKareya nazo zonke iintloko zemikhosi yamajoni+ ezazikunye naye babuva bonke ububi obabenziwe nguIshmayeli unyana kaNetaniya.
12 Ngenxa yoko bathabatha onke amadoda baza bahamba ukuya kulwa noIshmayeli unyana kaNetaniya yaye bamfumana ngasemanzini amaninzi awayeseGibheyon.+
13 Bathi ke bonke abantu ababenoIshmayeli bakumbona uYohanan unyana kaKareya nazo zonke iintloko zemikhosi yamajoni ezazikunye naye, baba nemihlali.
14 Yaye bonke abantu uIshmayeli awayebakhokela bethinjiwe eMizpa+ bajika, baza bahamba noYohanan unyana kaKareya.
15 Yena ke uIshmayeli unyana kaNetaniya, wasinda+ namadoda asibhozo phambi koYohanan, waya koonyana baka-Amoni.
16 Ke kaloku uYohanan+ unyana kaKareya nazo zonke iintloko zemikhosi yamajoni ezazikunye naye bathabatha yonke intsalela yabantu ababebabuyisile kuIshmayeli unyana kaNetaniya, eMizpa, emva kokuba wayemxabele uGedaliya+ unyana ka-Ahikam, amadoda omeleleyo, amadoda emfazwe, nabafazi nabantwana namagosa enkundla, awayebabuyisile eGibheyon.
17 Ngoko bahamba baza bahlala kwindawo yokuhlala eKimham engaseBhetelehem,+ ukuba baqhubeke behamba baze bangene eYiputa,+
18 ngenxa yamaKhaledi;+ kuba babesoyika ngenxa yabo,+ ekubeni uIshmayeli unyana kaNetaniya wayemxabele uGedaliya unyana ka-Ahikam,+ lowo ukumkani waseBhabhiloni wayemmisele phezu kwelizwe.+
Yithumele
Yithumele
Yeremiya 41
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=24&Chapter=41&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D24%26Chapter%3D41%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Kutheni Ningawusebenzisi Umnqamlezo?
Abantu abaninzi bawujonga umnqamlezo njengophawu lwamaKristu. Nangona amaNgqina kaYehova engamaKristu, kodwa akawusebenzisi umnqamlezo. Ngoba?
Esinye isizathu kukuba, iBhayibhile ithi, uYesu akazange afele emnqamlezweni kodwa wafela esibondeni. Okunye kukuba, iBhayibhile ilumkisa amaKristu ukuba ‘asabe kunqulo-zithixo.’
UYesu wathi: “Ngako oko bonke baya kwazi ukuba ningabafundi bam, ukuba ninothando phakathi kwenu.” (Yohane 13:34, 35) Ngala mazwi, uYesu wabonisa ukuba eyona nto ibonisa amaKristu okwenene ayingomnqamlezo kodwa luthando.
Funda Okungakumbi
Ngaba Ndimele Ndithandaze Kwiingcwele?
Funda eBhayibhile ukuze wazi umntu esimele sithandaze kuye.
Ngaba Umele Uhlanganisane Nabanye Ukuze Unqule UThixo?
Kutheni abantu abaninzi beshiya iicawa? Ufuna ukunqulwa njani uThixo?


text:
Fundisa Abantwana Bakho
Abantu Ababhala NgoYesu
NGABA uyakuthanda ukufunda ngoYesu?— * Abanye abantu bayothuka xa befumanisa ukuba akukho nto yabhalwa nguYesu eBhayibhileni. Kodwa ke kukho ababhali beBhayibhile abasibhozo abasibalisela izinto ezininzi ngaye. Bonke babephila ngaxeshanye noYesu yaye basixelela ngezinto awazifundisayo. Uyabazi abo babhali?— Kaloku yayinguMateyu, uMarko, uLuka noYohane. Abanye yayinguPetros, uYakobi, uYude kunye noPawulos. Yintoni oyaziyo ngaba babhali?—
Okokuqala makhe sithethe ngababhali abathathu ababengabanye babapostile bakaYesu abali-12. Ngaba uyawazi amagama abo?— nguPetros, uYohane noMateyu. UPetros wabhalela amaKristu iileta ezimbini. Wawaxelela ngezinto awayezazi ukuba zenziwa zaza zathethwa nguYesu. Vula iBhayibhile yakho kweye-2 kaPetros 1:16-18, uze ufunde indlela uPetros akuchaza ngayo ukuva kwakhe ilizwi likaYehova uThixo ethetha noYesu esemazulwini.—Mateyu 17:5.
Umpostile uYohane wabhala iincwadi ezintlanu. Wayehleli ecaleni kukaYesu kwisidlo sokugqibela abafundi abasidla neNkosi yabo. UYohane wayekunye noYesu xa wayesifa. (Yohane 13:23-26; 19:26) UYohane wabhala enye yeencwadi zeVangeli ezine ezithetha ngobomi bukaYesu. Waphinda wabhala iSityhilelo awasinikwa nguYesu neeleta ezintathu ezibizwa ngegama lakhe eBhayibhileni. (ISityhilelo 1:1) Umbhali wesithathu weBhayibhile owaba ngumpostile kaYesu yayinguMateyu. Le ndoda yayikade ingumbuthi werhafu.
Abanye ababhali ababini beBhayibhile babemazi kakuhle uYesu. Babengabaninawa bakhe, ababezalwa nguYosefu noMariya. (Mateyu 13:55) Ekuqaleni abazange babe ngabafundi bakaYesu. Bade bacinga ukuba wayephambene xa babebona indlela awayeshumayela ngayo. (Marko 3:21) Ayengoobani la madoda?— uYakobi ngomnye wawo. Wabhala incwadi yeBhayibhile kaYakobi. Omnye yayinguYudas okwabizwa ngokuba nguYude. Wabhala incwadi kaYude.—Yude 1.
Abanye ababhali ababini ababhala ngobomi bukaYesu nguMarko noLuka. Umama kaMarko, uMariya, wayenomzi omkhulu eYerusalem apho amaKristu enkulungwane yokuqala kuquka nompostile uPetros ayehlanganisana khona. (IZenzo 12:11, 12) Kwiminyaka engaphambili, emva kokuba uYesu etye ipasika yokugqibela nabafundi bakhe mhlawumbi uMarko wabalandela njengoko babesiya kumyezo waseGetsemane. Kwathi xa kubanjwa uYesu elinye ijoni lazama ukubamba noMarko kodwa ke wabaleka eshiya isambatho sakhe.—Marko 14:51, 52.
ULuka wayengugqirha ofundileyo ekubonakalayo ukuba waba ngumfundi emva kokufa kukaYesu. Wabufunda ngocoselelo ubomi bukaYesu waza wabhala ibali elicacileyo nelichanileyo ngabo. Kamva, uLuka wahamba nompostile uPawulos kumsebenzi wokushumayela waza wabhala nencwadi yeZenzo.—Luka 1:1-3; IZenzo 1:1.
Umbhali wesibhozo ukubhala ngoYesu eBhayibhileni nguPawulos. Wafundiswa ligqwetha elidumileyo uGamaliyeli. UPawulos owayebizwa ngokuba nguSawule ngelo xesha, wayeqeqeshwe waza wafundiswa ngabaFarisi yaye wayebathiyile abafundi bakaYesu, ede ancedise naxa bebulawa. (IZenzo 7:58–8:3; 22:1-5; 26:4, 5) Ngaba uyazi ukuba uPawulos wayifunda njani inyaniso ngoYesu?
Xa uPawulos wayesendleleni eya eDamasko esiya kubamba abafundi bakaYesu wabethwa kukukhanya okuqaqambileyo okwakuvela ezulwini waza waba yimfama. Weva ilizwi limbuza lisithi: “Sawule, Sawule, kutheni unditshutshisa nje?” Elo yayililizwi likaYesu! Waxelela uPawulos ukuba aye eDamasko. Emva koko uYesu wayalela umfundi wakhe uAnaniyas ukuba athethe noPawulos, waza uPawulos waba ngumfundi kaYesu. (IZenzo 9:1-18) UPawulos wabhala iincwadi ezili-14 zeBhayibhile, ukususela kweyabaseRoma ukuya kweyamaHebhere.
Ngaba sele uqalile ukufunda ngeencwadi zeBhayibhile ezithetha ngobomi bukaYesu okanye ukho umntu okhe wakufundela zona?— Enye yezinto ezilungileyo onokuzenza ebomini bakho kukufunda oko kuthethwa yiBhayibhile ngoYesu ngoku uselula.
^ isiqe. 3 Ukuba ufunda nomntwana isikhewu senzelwe ukuba unqumame ukuze umntwana aphendule.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
2 Ngelo xesha, kwasuka indoda ethile yendlu yakwaLevi yathabatha intombi yakwaLevi.+
2 Wamitha umfazi lowo, wazala unyana. Wathi akubona indlela awayekhangeleka emhle ngayo, wamfihla+ iinyanga ezintathu.+
3 Xa wayengasenako ukumfihla,+ wamthabathela umkhombe wemikhanzi, wawutyabeka ngebhitumene netela,+ wamfaka kuwo umntwana waza wawubeka phakathi kweengcongolo+ eludongeni loMlambo umNayile.
4 Ngokubhekele phaya, udade wabo wema mgama ukuze afumanise oko kuya kwenzeka kuye.+
5 Ethubeni kwehla intombi kaFaro isiya kuhlamba umzimba kuMlambo umNayile, yaye abakhonzazana bayo babehamba ngakwicala loMlambo umNayile. Yawubona umkhombe lowo phakathi kweengcongolo. Ngoko nangoko yathumela ikhobokazana layo ukuba liye kuwuthabatha.+
6 Yathi yakuwuvula yabona nanko umntwana oyinkwenkwe, elila. Yasikwa yimfesane nguye,+ nangona yathi: “Ngomnye wabantwana bamaHebhere lo.”
7 Wandula ke wathi udade wabo kwintombi kaFaro: “Ndingaya kukubizela na umfazi womHebhere oncancisayo, akuncancisele lo mntwana?”
8 Ngoko intombi kaFaro yathi kuye: “Yiya!” Ngoko nangoko intombi leyo yaya kubiza unina womntwana.+
9 Yathi intombi kaFaro kuye: “Thabatha lo mntwana undincancisele yena, mna ke ndokunika umvuzo wakho.”+ Ngako oko umfazi lowo wamthabatha umntwana waza wamncancisa.
10 Wakhula umntwana. Ngoko wamsa kwintombi kaFaro, waba ngunyana wayo;+ yaza yamthiya igama elinguMoses, kuba isithi: “Ngokuba ndamrhola emanzini.”+
11 Kwathi ke ngaloo mihla, akomelela uMoses, waphuma waya kubantakwabo, esiya kukhangela imithwalo yabo;+ yaye wabona mYiputa uthile ebetha umHebhere othile wakubantakwabo.+
12 Ngoko wabhekabheka waza wabona ukuba akukho bani. Wandula ke wamxabela umYiputa lowo waza wamfihla entlabathini.+
13 Noko ke, waphuma ngosuku olulandelayo waza wabona amadoda amabini amaHebhere esukuzana. Wathi kulowo wonileyo: “Ulibethelani na iqabane lakho?”+
14 Wathi yena: “Umiselwe ngubani na ukuba ube yinkosana nomgwebi phezu kwethu?+ Ngaba uzimisele ukundibulala nam njengalaa mYiputa umbuleleyo?”+ Woyika ke ngoko uMoses waza wathi: “Ngokuqinisekileyo iyaziwa le nto!”+
15 UFaro wayiva le nto, waza walinga ukumbulala uMoses;+ kodwa uMoses wabaleka+ wemka kuFaro waya kuhlala ezweni lakwaMidiyan;+ wafika khona wahlala ngasequleni.
16 Waye ke umbingeleli+ wakwaMidiyan eneentombi ezisixhenxe, yaye njengesiqhelo zeza kukha amanzi, zazalisa imijelo ukuze ziseze umhlambi kayise.+
17 Bafika abalusi njengesiqhelo bazigxotha. Wasuka uMoses wazinceda iintombi ezo waza wawuseza nomhlambi wazo.+
18 Ekufikeni kwazo ekhaya kuRehuweli+ uyise wadanduluka wathi: “Kutheni nafika ngokukhawuleza kangaka nje ekhaya namhlanje?”
19 Zathi zona: “Kukho mYiputa+ uthile oye wasihlangula esandleni sabalusi waza, ngapha koko, wasikhelela amanzi, wawuseza umhlambi.”
20 Ngoko wathi yena kwiintombi zakhe: “Uphi na? Bekutheni ukuze nimshiye loo mntu? Mbizeni, aze kudla isonka.”+
21 Emva koko uMoses wavuma ukuhlala naloo ndoda, yaza yamnika uMoses uTsipora+ intombi yayo.
22 Kamva yazala unyana waza wamthiya igama elinguGershom,+ kuba, wayesithi: “Ndingumphambukeli ezweni lasemzini.”+
23 Zaqengqeleka iintsuku zaninzi, wafa ukumkani waseYiputa,+ kodwa bona oonyana bakaSirayeli baqhubeka bencwina, bekhalaza ngenxa yokukhotyokiswa kwabo,+ yaye ukukhalela kwabo uncedo besebukhobokeni, kwanyuka kwaya kufikelela kuTHIXO oyinyaniso.+
24 Ekuhambeni kwexesha uThixo wakuva+ ukugcuma+ kwabo waza wawukhumbula uThixo umnqophiso wakhe noAbraham, uIsake noYakobi.+
25 Ngoko uThixo wabakhangela oonyana bakaSirayeli waza wabaphawula uThixo.
Yithumele
Yithumele
Eksodus 2
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=2&Chapter=2&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D2%26Chapter%3D2%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
MEYI 6, 2016
EMERIKA
AmaNgqina KaYehova Athengisa Umzi Wawo OseBrooklyn Heights Esekukudala Ukho
ENEW YORK—NgoApril 26, 2016 ngoLwesibini, amaNgqina kaYehova avala umzi wawo ose-124 Columbia Heights eBrooklyn, eNew York ngenjongo yokuwuthengisa. Le ndawo yokuhlala iziimitha ezingama-14,121 xa ziphindaphindene, ibe inophahla olubhalwe watchtower. Yindawo esekuqaleni kumantla eBrooklyn Heights. Le ndawo yayibekwe kuluhlu lwezithengiswayo ngoDisemba 2015, ibe emva kokubakho kokhuphiswano lokufumana le ndawo, kwakhethwa oyena wayeza kuyithenga le ndawo ekugqibeleni.
Isakhiwo samaNgqina esise-124 Columbia Heights sasilikhaya likaHenry Ward Beecher, owayengubufuni tu ubukhoboka nowayengumfundisi kwiPlymouth Church, ukususela ngo-1856 ukuya ku-1881. IThe New York Times yachaza indlela esasibaluleke ngayo esi sakhiwo isithi, “uMongameli uLincoln watyelela uMnu. uBeecher ngaphambi kokuba atyobele Isivumelwano Senkululeko.” NgoMeyi ka-1909, amaNgqina athenga esi sakhiwo ibe emva koko asongeza ukuze singabi yimigangatho emine kodwa sibe yimigangatho elishumi eyila isakhiwo sanamhlanje.
URichard Devine othethela amaNgqina kaYehova uthi: “I-124 Columbia Heights siyijonga njengesinye sezakhiwo ezililifa lentlangano yethu. Ukususela pha koo-1909, iye yalikhaya labasebenzi bethu abasuka ehlabathini lonke. Ukususela ngo-1929 ukuya ku-1957, kangangeminyaka emine, i-124 Columbia Heights yaba neziko likanomathotholo iWBBR, eyayisiba neemfundiso zeBhayibhile kunye nezinye iinkqubo.”
Nangona amaNgqina eye ayinxalenye yabahlali baseBrooklyn Heights ngaphezu kweminyaka eli-100, eyona ndawo babehlala kuyo ngaphambili iWatch Tower Bible and Tract Society yaqala ukubakho kwiminyaka yoo-1880 eAllegheny (ngoku ebizwa ngokuba yiPittsburgh), ePennsylvania. UDavid A. Semonian, osisithethi sekomkhulu lamaNgqina, uthi: “Ukufudukela kwisixeko esineziko leenqanawa ngo-1909 iBrooklyn kwakubalulekile ngela xesha ukuze umsebenzi wokufundisa iBhayibhile ehlabathini uhambele phambili.”
Ukuthengiswa kwe-124 Columbia Heights linyathelo lokugqibela lokufuduka kwamaNgqina ukuya kwisakhiwo esitsha esele siza kugqitywa eWarwick, eNew York. UMnu. uSemonian wongeza ngelithi: “Ukufudukela kwesi sakhiwo senziwe ngale ndlela sifuna ngayo yeyona nto siyifunayo ngoku. IBrooklyn ibilikhaya lethu iminyaka engaphezu kwelikhulu, ibe iWarwick iza kuba likhaya lethu kangangexesha elithile embalini.”
Onokuqhagamshelana Naye:
UDavid A. Semonian, Office of Public Information, tel. +1 718 560 5000


text:
Oko Kufundiswa Yibhayibhile
Imali
Ngaba imali yingcambu yazo zonke iintlobo zobubi?
“Ukuthanda imali yingcambu yazo zonke iintlobo zobubi.” —1 Timoti 6:10.
OKO KUTHETHWA NGABANTU
Imali yingcambu yazo zonke iintlobo zobubi.
OKO KUFUNDISWA YIBHAYIBHILE
“Ukuthanda imali”—kungekhona uqobo lwayo—kuko okuyingcambu “yazo zonke iintlobo zobubi.” EBhayibhileni, uKumkani uSolomon owayesisityebi wachaza iintlobo ezintathu zobubi ezidla ngokwenzeka kubantu abathanda imali. Ixhala: “Indyebo yesityebi ayisivumeli ukuba silale.” (INtshumayeli 5:12) Ukunganeliseki: “Umthandi nje wesilivere akayi kwaneliswa yisilivere, nabani na othanda indyebo akaneliswa yingeniso.” (INtshumayeli 5:10) Ukuba semngciphekweni wokwaphula umthetho: “Ongxamela ukuzuza ubutyebi akayi kuhlala emsulwa.”—IMizekeliso 28:20.
Inceda ngantoni imali?
‘Imali iyakhusela.’ —INtshumayeli 7:12.
OKO KUTHETHWA NGABANTU
Imali ikunika ukhuseleko nolonwabo.
OKO KUFUNDISWA YIBHAYIBHILE
Ubuxoki bokuba imali ikwenza wonwabe ize ikunike ukhuseleko yingcamango nje ebangelwa ‘ngamandla akhohlisayo obutyebi.’ (Marko 4:19) Nangona kunjalo, “kuzo zonke izinto yimali ethethayo.” (INtshumayeli 10:19) Ngokomzekelo, ngemali unokuthenga izinto eziyimfuneko ukuze uphile—njengokutya namayeza.—2 Tesalonika 3:12.
Kwakhona imali inokukunceda unyamekele intsapho yakho. Kangangokuba iBhayibhile ithi: “Ukuba nabani na akabalungiseleli abo bangabakhe, ngokukodwa amalungu endlu yakhe, ngokuqinisekileyo ulukhanyele ukholo yaye mbi ngaphezu kongakholwayo.”—1 Timoti 5:8.
Unokuyisebenzisa njani imali ngobulumko?
‘Hlala phantsi kuqala, ubale iindleko.’
OKO KUFUNDISWA YIBHAYIBHILE
Sebenzisa imali ngendlela emkholisayo uThixo. (Luka 16:9) Kububulumko ukusebenzisa imali kakuhle nangokunyanisekileyo. (Hebhere 13:18) Ukuze uphephe ingozi yokuzama ukuphila ngaphaya kwamandla akho, ‘musa ukuba ngumthandi wemali.’ —Hebhere 13:5.
Nangona iBhayibhile ingathi masingabi nawo amatyala, ilumkisa ithi: “Obolekayo ngumkhonzi kumntu obolekisayo.” (IMizekeliso 22:7) Kulumkele ukuthenga kwanto nje oyinqwenelayo, kuba “wonk’ ubani ongxamayo ngokuqinisekileyo usingisa ekusweleni.” (IMizekeliso 21:5) Kunoko, ‘bekela bucala okuthile kuvimba ngokwengeniso oyizuzileyo,’ uze wonge imali onokuyisebenzisela izinto ezibalulekileyo. —1 Korinte 16:2.
IBhayibhile ikhuthaza ukuba ‘siqhelisele ukupha.’ (Luka 6:38) Abantu abafuna ukukholisa uThixo bamele babe nesandla esivulekileyo, kuba “uThixo uthanda umphi ochwayitileyo.” (2 Korinte 9:7) Ngoko ke, “[musa] ukulibala ukwenza okulungileyo nokwabelana ngezinto nabanye, kuba uThixo uyakholiswa yimibingelelo enjalo.”—Hebhere 13:16.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
5 Ngoko ke, yibani ngabaxelisa uThixo,+ njengabantwana abaziintanda,
2 nize niqhubeke nihamba eluthandweni,+ kanye njengokuba noKRISTU wanithandayo+ waza wazinikela ngenxa yenu njengomnikelo+ nombingelelo wevumba elimnandi kuThixo.+
3 Uhenyuzo+ nako konke ukungahlambuluki nokubawa+ makungakhe kukhankanywe kwaukukhankanywa phakathi kwenu,+ kanye njengoko kubafaneleyo abantu abangcwele;+
4 kwanehambo elihlazo+ nentetho yobudenge nokuqhula okungamanyala,+ zinto ezo ezingafanelekanga, kodwa kunoko hlalani nibulela.+
5 Kuba niyakwazi oku, niqonda ngokwenu, ukuba akukho mhenyuzi+ namntu ungahlambulukanga namntu ubawayo+—okuthetha ukuba ngumnquli-zithixo—unelifa ebukumkanini bukaKRISTU noThixo.+
6 Makungabikho mntu unikhohlisayo ngamazwi alambathayo,+ kuba iza ngenxa yezo zinto ingqumbo kaThixo koonyana bokungathobeli.+
7 Ngoko ke musani ukuba nesabelo kunye nabo;+
8 kuba nanikhe nabubumnyama,+ kodwa ngoku nikukukhanya+ eNkosini. Qhubekani nihamba njengabantwana bokukhanya,
9 kuba sona isiqhamo sokukhanya sikuko konke ukulunga nobulungisa nenyaniso.+
10 Qhubekani niqinisekisa ngoko kwamkelekileyo+ eNkosini;
11 yaye musani ukwabelana+ nabo kwimisebenzi yobumnyama+ engenasiqhamo, kunoko, bohlwayeni,+
12 kuba izinto abazenzayo emfihlekweni kuziintloni nokuzibalisa.+
13 Ke kaloku zonke izinto ezohlwaywayo+ zibonakaliswa kukukhanya, kuba yonk’ into ebonakaliswayo+ ikukukhanya.
14 Ngoko ke uthi: “Vuka,+ wena uleleyo, uvuke kwabafileyo,+ yaye uKRISTU uya kukukhanyisela.”+
15 Ngoko hlalani nikuphaphele ngokungqongqo ukuba indlela enihamba ngayo+ ingabi njengeyabantu abangezozilumko kodwa ibe njengeyezilumko,
16 nizongele ixesha,+ ngenxa yokuba imihla ingendawo.+
17 Ngenxa yoku musani ukuba ngabangenangqiqo, kodwa qhubekani+ nikuqonda into okuyiyo ukuthanda+ kukaYehova.
18 Kanjalo, musani ukunxila+ yiwayini, ekukho kuko uburheletyo,+ kodwa hlalani nizaliswa ngumoya,+
19 nithetha omnye komnye ngeendumiso+ nemibongo+ kuThixo nangeengoma zokomoya, nivumela+ yaye nidlalela uYehova umculo+ ezintliziyweni zenu,
20 nisoloko nibulela+ ngazo zonke izinto kuye uThixo noBawo wethu egameni leNkosi yethu uYesu Kristu.
21 Thobelanani+ ngokoyika uKristu.
22 Abafazi mabathobele+ amadoda abo njengakuyo iNkosi,
23 ngenxa yokuba indoda iyintloko yomfazi+ wayo njengokuba noKRISTU eyintloko yebandla,+ njengoko yena engumsindisi walo mzimba.
24 Enyanisweni, njengoko ibandla limthobela uKRISTU, ngoko mabenjenjalo nabafazi kumadoda abo kuyo yonk’ into.+
25 Madoda, qhubekani nibathanda abafazi+ benu, kanye njengokuba noKRISTU walithandayo ibandla waza wazinikela ngenxa yalo,+
26 ukuze alingcwalise,+ alihlambulule ngokuhlamba kwamanzi ngelizwi,+
27 ukuze alizise kuye ibandla limbejembeje,+ lingenabala okanye mibimbi okanye nayiphi na yezinto ezinjalo, kodwa ukuze libe ngcwele yaye lingabi nasiphako.+
28 Ngale ndlela amadoda afanele abathande abafazi bawo njengemizimba yawo. Lowo umthandayo umfazi wakhe uyazithanda,
29 kuba akukho mntu wakha wayithiya eyakhe inyama; kodwa uyayondla aze ayiphathe ngononophelo,+ njengoko noKRISTU esenjenjalo kulo ibandla,
30 kuba singamalungu omzimba wakhe.+
31 “Ngenxa yesi sizathu indoda iya kumshiya uyise nonina yaye iya kunamathela emfazini wayo, baze abo babini babe nyama-nye.”+
32 Le mfihlelo engcwele+ inkulu. Ke kaloku ndithetha ngokuphathelele uKristu kunye nebandla.+
33 Ngoko ke, ngamnye wenu makamthande umfazi wakhe+ njengoko ezithanda; ke yena umfazi, makabe nentlonelo enzulu+ ngendoda yakhe.
Yithumele
Yithumele
Efese 5
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=49&Chapter=5&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D49%26Chapter%3D5%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Juni 6-12
INDUMISO 34–37
Ingoma 95 Nomthandazo
Amazwi Okuvula (imiz. 3 nangaphantsi)
UBUTYEBI OBUPHUMA ELIZWINI LIKATHIXO
“Kholosa NgoYehova Wenze Okulungileyo”: (imiz. 10)
Nd 37:1, 2—Hlala uzimisele ukukhonza uYehova kungekhona ekuboneni ngathi abantu abangendawo bayaphumelela (w03 12/1 9-10 ¶3-6)
Nd 37:3-6—Kholosa ngoYehova, wenze okulungileyo uze usikelelwe (w03 12/1 10-12 ¶7-15)
Nd 37:7-11—Linda ngomonde de uYehova ashenxise abangendawo (w03 12/1 13-14 ¶16-20)
-
Ukwemba Ubuncwane ObuseBhayibhileni: (imiz. 8)
Nd 34:18—UYehova uvakalelwa njani ngabo “baphuke intliziyo” nangabo “bamoya utyumkileyo”? (w11 6/1 19)
Nd 34:20—Sazaliseka njani esi siprofeto kuYesu? (w13 12/15 21 ¶19)
Yintoni endiyifundileyo ngoYehova kufundo lweBhayibhile lwale veki?
Ziziphi iingongoma kufundo lweBhayibhile lwale veki endinokuzisebenzisa entsimini?
-
Ufundo LweBhayibhile: (imiz. 4 nangaphantsi) Nd 35:19–36:12
YIKHUTHALELE INTSIMI
Lungiselela Iintshumayelo Zale Nyanga: (imiz. 15) Ingxubusho. Dlala ividiyo yentshumayelo nganye onokuyisebenzisa uze emva koko uxubushe iingongoma eziphambili. Khuthaza abavakalisi ukuba bazenzele ezabo iintshumayelo.
INDLELA YOKUPHILA YAMAKRISTU
Ingoma 93
“Ukuphucula Ubuchule Bethu Bokushumayela—Ukusebenzisa Iividiyo Xa Ufundisa”: (imiz. 15) Ingxubusho. Ukuze ubonise iingongoma eziphantsi komxholwana othi “Indlela Yokukwenza,” sebenzisa ividiyo eku-jw.org/xh enomxholo othi Ngubani Umbhali WeBhayibhile? (Jonga kwindawo ethi IIMPAPASHO > IINCWADI NEENCWADANA EZINEMIFANEKISO. Emva koko yiya kwincwadana ethi Iindaba Ezilungileyo. Le vidiyo ifumaneka phantsi kwesifundo esithi “Ngaba Iindaba Ezilungileyo Zivela KuThixo Ngokwenene?”)
ISifundo SeBhayibhile Sebandla: (imiz. 30) ia isahl. 17 ¶1-13
Impinda Yeentlanganiso Elandelwa Ngamagqabantshintshi Eentlanganiso Zeveki Elandelayo (imiz. 3)
Ingoma 61 Nomthandazo


text:
OKUFUNDISWA YIBHAYIBHILE
Ukunyamezelana
Ukwamkelana, ukuxolelana nokunyamezelana kusinceda sibe nolwalamano oluhle nabanye. Kodwa ngaba simele sibe nezinto esingenakuzinyamezela?
Singenza njani ukuze sikwazi ukunyamezelana?
OKWENZEKA NAMHLANJE
Ukunganyamezelani namhlanje kuya kuqatsela jikelele, ibe kubangelwa zizinto ezifana nokucalulana ngokobuhlanga, ukuthanda isizwe nokucaphukelana ngenxa yenkolo.
OKUFUNDISWA YIBHAYIBHILE
Ngoxa wayesemhlabeni, uYesu Kristu wayengqongwe ngabantu ababengafuni kunyamezelana. AmaYuda namaSamariya ayethiyene. (Yohane 4:9) Amabhinqa ayejongelwa phantsi kunamadoda. Ibe iinkokheli zakwaYuda zazibadela abanye abantu. (Yohane 7:49) Kodwa yena uYesu Kristu wayehluke kakhulu. Abagculeli bakhe babesithi: “Lo mntu wamkela aboni, adle nabo.” (Luka 15:2) UYesu wayenobubele, enomonde ibe ekwazi ukunyamezela kuba wayengazelanga kugweba bantu emhlabeni, kodwa wayeze kubafundisa ngoThixo. Eyona nto yayiphambili kuye yayiluthando.—Yohane 3:17; 13:34.
Uthando yeyona nto isinceda sikwazi ukunyamezelana, lusenza samkele abanye enoba baneempazamo nezimbo esingazithandiyo. AmaKolose 3:13 athi: “Qhubekani ninyamezelana yaye nixolelana ngesisa ukuba nabani na unesizathu sokukhalazela omnye.”
“Ngaphezu kwezinto zonke, yibani nothando olunzulu omnye ngomnye, kuba uthando lugubungela inkitha yezono.”—1 Petros 4:8.
Kutheni kumele kubekho izinto esingenakuzinyamezela?
OKWENZEKAYO
Iindawo ezininzi zizama ukugcina umthetho nocwangco. Ngenxa yoko, zibeka imida esengqiqweni mayela nendlela abantu abamele baziphathe ngayo.
OKUFUNDISWA YIBHAYIBHILE
“[Uthando] aluziphathi ngokungandilisekanga.” (1 Korinte 13:5) Nangona uYesu wayengumzekelo wokunyamezela, akazange akhuthaze ukungafaneleki, uhanahaniso nobunye ububi. Endaweni yoko, wazigxeka kabukhali izinto ezinjalo. (Mateyu 23:13) Wade wathi: “Lowo uqhelisela ububi ukuthiyile ukukhanya [kwenyaniso].”—Yohane 3:20.
Umpostile uPawulos ongumKristu wathi: “Kwenyanyeni oko kungendawo, namathelani koko kulungileyo.” (Roma 12:9) Naye wayekwenza oko. Ngokomzekelo, xa amanye amaYuda angamaKristu ayezahlula kulawo angengomaYuda, ngobubele uPawulos, ongumYuda wawakhalimela. (Galati 2:11-14) Wayesazi ukuba uThixo ‘ongakhethi buso,’ wayengenakuze anyamezele ucalucalulo lobuhlanga ebantwini bakhe.—IZenzo 10:34.
Ekubeni amaNgqina kaYehova engamaKristu, asebenzisa iBhayibhile ukuze afumane ulwalathiso lwendlela yokuziphatha. (Isaya 33:22) Yiloo nto engabunyamezeli ubungendawo phakathi kwawo. Ukuze agcine ibandla lawo licocekile, awamgcini umntu ongaphili ngendlela efunwa nguThixo yokuziphatha. Ngoko ke, athobela ulwalathiso lweZibhalo oluthi: “Mshenxiseni umntu ongendawo phakathi kwenu.”—1 Korinte 5:11-13.
“Nina nithanda uYehova, kuthiyeni okubi.”—INdumiso 97:10.
Ngaba uThixo uza kubunyamezela ngonaphakade ububi?
OKUKHOLELWA NGABANTU ABANINZI
Kusekh’ umntu nje, ububi abusoze buphele.
OKUFUNDISWA YIBHAYIBHILE
Umprofeti uHabhakuki wathandaza wathi kuYehova uThixo: ‘Kutheni uqhubeka ujonga inkathazo? Kutheni kukho ukuphanga nogonyamelo phambi kwam, yaye kutheni kusibakho ukuxabana, ibe kutheni kuqhubeka imbambano?’ (Habhakuki 1:3) UThixo wamqinisekisa lo mprofeti unexhala ukuba uza kubususa ubungendawo, emnika isithembiso esiyakuba “yinyaniso nakanjani na.” UThixo wade wathi: ‘Asiyi kufika emva kwexesha.’—Habhakuki 2:3.
Okwangoku, abenzi bobubi banethuba lokushiya izenzo zabo ezingafanelekanga. “‘Ndiyayoliswa na mna konke konke ngokufa kongendawo,’ itsho iNkosi enguMongami uYehova, ‘ingekuko ukuba abuye ezindleleni zakhe aze okunene ahlale ephila?’” (Hezekile 18:23) Abo bafuna uYehova ngokulahla iindlela zabo ezimbi banokuba nethemba ngekamva. IMizekeliso 1:33 ithi: “Yena ke ondiphulaphulayo, uya kuhlala ngonqabiseko aze angaphazamiseki ekunkwantyiseni kwentlekele.”
“Kusele ithutyana, angabikho ongendawo; . . . Kodwa abalulamileyo baya kuwudla ilifa umhlaba, baziyolise ngokugqibeleleyo ngobuninzi boxolo.”—INdumiso 37:10, 11.
Funda Okungakumbi
Unjani Kanye-kanye UThixo?
Wazi ntoni ngoThixo? Sinokumazi njani ngakumbi?
Oko UThixo Aza Kukwenza Ngobubi
Ngaba uyavumelana nale ngcamango yokuphila kwihlabathi ekungasayi kwenzeka izinto ezimbi ebantwini?


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
44 Ethubeni wayalela umphathi wendlu yakhe,+ esithi: “Zizalise iingxowa zala madoda ngokutya kangangoko zinokukuthwala uze uyibeke imali yakhe ngamnye emlonyeni wengxowa yakhe.+
2 Kodwa uze uyibeke indebe yam, indebe yesilivere, emlonyeni wengxowa yoyena mncinane kunye nemali yokudla kwakhe okuziinkozo.” Wenza ke ngokwelizwi elo wayelithethile uYosefu.+
3 Kwakuthi qhiphu ukusa, andululwa loo madoda,+ wona namaesile awo.
4 Aphuma esixekweni. Engekayi kude, wathi uYosefu kumphathi wendlu yakhe: “Sukuma! Sukela la madoda ude uwafumane uze uthi kuwo, ‘Kutheni nibuyekeza okulungileyo ngokubi?+
5 Ngaba le asinto esela ngayo ize ihlabe nezihlabo+ ngayo inkosi yam? Imbi le nto niyenzileyo.’”
6 Wawafumana ke waza wawathetha la mazwi kuwo.
7 Kodwa athi kuye: “Yini na ukuba inkosi yam ithethe la mazwi? Makube lee kubakhonzi bakho ukwenza nantoni na enjengale.
8 Kaloku, imali esiyifumene emlonyeni weengxowa zethu siyibuyisele kwakuwe sisuka ezweni lakwaKanan.+ Singathini na ke, ukuba isilivere okanye igolide endlwini yenkosi yakho?+
9 Lowo ifunyenwe kuye phakathi kwamakhoboka akho, makafe, nathi ngokwethu sibe ngamakhoboka enkosi yethu.”+
10 Ngoko wathi: “Makube ngokwamazwi enu kanye.+ Ngoko lowo ifunyenwe kuye uya kuba likhoboka lam,+ kodwa nina noba msulwa.”
11 Ngoko bazithoba ngokukhawuleza iingxowa zabo waza ngamnye wavula ingxowa yakhe.
12 Waza wazigocagoca ngenyameko. Waqala ngoyena mkhulu waza wagqibela ngoyena mncinane. Ekugqibeleni yafunyanwa indebe engxoweni kaBhenjamin.+
13 Ngoko bazikrazula iingubo zabo zokwaleka+ waza ngamnye wakhwelisa umthwalo wakhe e-esileni lakhe, babuyela esixekweni.
14 Basuka uYuda+ nabantakwabo baya endlwini kaYosefu, yaye wayeselapho; baza bawa phambi kwakhe emhlabeni.+
15 Wathi uYosefu kubo: “Sisenzo sini na esi nisenzileyo? Beningazi na ukuba indoda enjengam nje ingahlaba izihlabo?”+
16 Wadanduluka ke uYuda wathi: “Siya kuthini na enkosini yam? Siya kuthetha ntoni na? Yaye singazingqina njani na singamalungisa?+ UTHIXO oyinyaniso usifumene isiphoso samakhoboka akho.+ Yabona, singamakhoboka enkosi yam,+ thina aba kunye nalowo ifunyenwe esandleni sakhe indebe!”
17 Noko ke, wathi yena: “Makube lee kum ukwenza oku!+ Indoda efunyenwe esandleni sayo indebe, yiyo eya kuba likhoboka lam.+ Ke nina, nyukani ngoxolo niye kuyihlo.”+
18 UYuda wasondela kuye waza wathi: “Tarhu, nkosi yam, nceda ulivumele lithethe ilizwi ikhoboka lakho ezindlebeni zenkosi yam,+ yaye mawungavuthi umsindo wakho+ ngakwikhoboka lakho, kuba ungangoFaro wena.+
19 Inkosi yam yawabuza amakhoboka ayo, yathi, ‘Ninaye na uyihlo okanye umntakwenu?’
20 Ngoko sathi kwinkosi yam, ‘Sinaye ubawo owalupheleyo nomntwana wasebudaleni bakhe, oyena mncinane.+ Kodwa umntakwabo wafa, ngoko nguye yedwa oseleyo kunina,+ yaye uyise uyamthanda.’
21 Wathi ke wena kumakhoboka akho, ‘Yihlani naye nimzise kum ukuze ndimbone ngamehlo.’+
22 Kodwa sathi kwinkosi yam, ‘Inkwenkwe leyo ayinako ukumshiya uyise. Ukuba ithe yamshiya uyise, uya kufa+ ngokuqinisekileyo.’
23 Wathi wena kumakhoboka akho, ‘Ukuba umninawa wenu omncinane akathanga ehle nani, aniyi kubuya nibubone ubuso bam kwakhona.’+
24 “Senyuka ke saya kwikhoboka lakho ubawo saza samxelela amazwi enkosi yam.
25 Kamva ubawo wathi, ‘Buyelani khona, niye kusithengela intwana yokutya.’+
26 Kodwa sathi, ‘Asinakuhla. Ukuba umninawa wethu omncinane ukunye nathi, siya kuhla, kuba asinakububona ubuso bendoda leyo ukuba umninawa wethu omncinane akakho kunye nathi.’+
27 Lathi ke ikhoboka lakho ubawo kuthi, ‘Niyazi kakuhle into yokuba umfazi wam wandizalela oonyana ababini.+
28 Kamva omnye ndaphulukana naye ndaza ndadanduluka ndathi: “Owu, umele ukuba ngokuqinisekileyo uqwengiwe!”+ yaye andikamboni nangoku.
29 Ukuba ningamthabatha naye lo, ndingamboni, aze ahlelwe yingozi ebulalayo, ngokuqinisekileyo ke ngoko nozihlisela izimvi zam eShiyol+ ndisentlungwini.’
30 “Ngoko ke, ukuba ndithe ndafika kwikhoboka lakho ubawo, inkwenkwe ingekho kunye nathi, njengoko umphefumlo wakhe ubotshiwe nomphefumlo wayo,+
31 uya kuthi ngokuqinisekileyo akubona nje ukuba inkwenkwe ayikho, asuke afe, yaye amakhoboka akho aya kuba ngenene azihlisele eShiyol izimvi zekhoboka lakho ubawo, esentlungwini.
32 Kuba ikhoboka lakho layimela+ inkwenkwe leyo ekumkeni kwayo kuyise, lisithi, ‘Ukuba andithanga ndimbuyisele kuwe, ndoba netyala kubawo ngonaphakade.’+
33 Ngoko ke, khawuncede, ulivumele ikhoboka lakho lihlale esikhundleni senkwenkwe leyo njengekhoboka lenkosi yam, ukuze yona ihambe nabantakwayo.+
34 Ngokuba ndingathini na ukunyuka ndiye kubawo, ngaphandle kwale nkwenkwe, kuba hleze ndiyibone intlekele eya kumehlela ubawo?”+
Yithumele
Yithumele
Genesis 44
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=1&Chapter=44&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D1%26Chapter%3D44%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
IKhemistri
Ikhemestri lelinye lamasebe enzululwazi elisebenza ngee-elements zekhemical nangee-compounds, ikwabonakalisa nendlela ezisebenza ngayo ezi zinto xa zidibene. Ikhemikhali ikwasisifundo ngezinto ezithile ezenza imizimba yethu ngangazo zonke izinto ezisingqongileyo nezilapha emhlabeni.
Contents
imbali[tshintsha | edit source]
Phambi komnyaka we-1600, abantu baafunda ngezinto ukuze bakwazi ukuqonda okokuba zenziwa njani okanye zenzeka njani izinto ezinjengokujika i-lead ibe yigolide, kodwa akuzange kude kubekho mntu ukwaziyo ukukwenza oko. Kwaza ke ngoko kwabizwa ngokuba yi-alchemy. Nangona kunjalo, Ii-Alchemists (abantu abenza i-alchemy) bafumanisa okokuba kukho izinto ezibalulekileyo. Ezo zinto yi-Sulphuric acid kune ne-nitric acid izinto ezimbini abathi bazibhaqa. Zazimbalwa kakhulu ii-elements ezazisaziwa. Ezinye zazo zii-mercury, isilivere, igolide, ne-carbon.
Ikhemistri iqale njengenzululwazi ngeminyaka yee-1600s. Kungoko kanye ke apho bafumanisa ezona nto zakhe zalula neziqhelekileyo ekwenziwa ngazo zonke ezinye izinto. Ezi zinto ke zibizwa ngokuba zii-elements. Enye into abathi bayifunda yeyokokuba igolide ne-lead zii-elements ezahlukeneyo, ngoko ke awunakuzika nge-chemical reaction enye ibe yenye kuzo. I-element yokuqala eyabhaqwa emva komnyaka we-1600 yi-phosphorus, into nje engaqhelekanga eqinileyo nebengezelayo.
Ii-elements zaya zibhaqwa ngokubhaqwa ngokukhawuleza. Abantu bawahlula umoya waba ziintlobo-ntlobo baza bazahlula ii-noble gases kuwo. Kananjalo baaphonononga ii-minerals ezikhethekileyo nezibalulekileyo kumgodi wezimbiwa eSweden ukuze bafumane ii-rare earth metals. I-Radioactivity nayo yafumaneka. Kunamhlanje nje osokhemisti basafumene ii-elements ezahlukeneyo ezili-118. Ezinye zazo zixhaphakile, njenge-oxygen. Ezinye zinqabile kwaye ziphakamile ngexabiso, njengeplatinum. Ezinye azinakufumaneka apha emhlabeni, zingasuke zenziwe kwii-labs, njenge-rutherfordium.
Okoko kwange-1920s, ukwanda kolwazi nge-physics kwazitshintsha ii-theories zoosohhemist' ngokubhekiselele kwii-chemical reactions. ngeekhompyutha nje ezincinane nezikhawulezisayo, oosokhemisti bathi benza izixhobo ezikumgangatho ongentla ukuze ikwazi ukuphicotha izinto. Ezi zixhobo zazithunyelelwe ukuba zikwazi ukufunda nzulu iikhemicals ezikwiMars. Amapolisa akwasebenzisa ezi zixhobo ukuphanda nzulu ngobungqina obuvela kulwaphulo mthetho.
Iintlobo-ntlobo zekhemistri[tshintsha | edit source]
Ziliqela iintlobo zekhemistri. I-Analytical khemistri iqwalasela ezo chemicals zikwizinto. Umzekelo, xa ujonga okokuba ingaba ingakanani na i-arsenic esekutyeni. I-Organic khemistri iqwalasela izinto ezine-carbon kuzo. Umzekelo, ukwenza i-acetylene. I-Inorganic khemistri ijonge kwizinto ezingena-carbon kuzo. Umzekelo omnye kukwenza i-integrated circuit.
Indawo inkulu kwikhemistri yi-polymer khemistri. Le ke ijongana nee-plastics. Umzekelo omnye kukwenza i-nylon. kuba ii-plastics zenziwe ngee-carbon, i-polymer khemistri yinxalenye ye-organic chemistry. Esinye isifundo sese-biochemistry. esi sifundo siqwalasela ikhemistri yezinto ezinobomi. Umzekelo ngowaxa unokubona okokuba i-arsenic iyityhefu njani ebantwini. I-Biochemistry nayo ikwayinxalenye ye-organic khemistri. akho namanye amasebe amaninzi e-khemistri.
Isigama sakwakhemistri[tshintsha | edit source]
Isigama ekwakhelwa kuso[tshintsha | edit source]
Eyona nto yakhelwa kuyo nesisiseko se-element ibizwa ngokuba yi-atom. I-atom sisiseko sokwakhela nesisesona sakhe sasincinane kangangokuba xa ufuna ukuyibona ungayisika i-element ungakhange ude ube uyayicukuceza (uyijike ibe yi-element ekhaphukhaphu, umzekelo ngenuclear fission okanye ngeradioactive decay). I-chemical compound yi-substance eyenziwe ngee-elements ezimbini nangaphezulu. Kwi-compound, ii-atoms ezimbini nangaphezulu zithi zimanyane zenze i-molecule. Intlantsana yothulu okanye intwana yeqabaza lento engamanzi eli libonwa ngamehlo lenziwe nezigidi ngezigidi okanye ngezigidigidi zezi molecules. Imixube ziisubstances apho ii-chemicals are zixutywe khona kodwa zibe zingenantshukumo ziyenzayo okanye ibonakalayo. Umzekelo ngowaxa kudityaniswa isanti netyuwa. Oku kunokujikwa kwakhona kwenziwe ityuwa nesanti ngokwahlukana kwazo. Ii-Chemical compounds zitshintshwa yi-chemical reaction. Umzekelo ingakukutshisa i-sodium bicarbonate, i-baking powder le siyaziyo. kugalelwa amanzi, i-carbon dioxide, kunye nesodium carbonate. Lo mxube awunakujikwa okanye ezi zinto azinakwahlukaniswa.
I-Mole[tshintsha | edit source]
I-mole sisixa esikhulu kakhulu see-atoms (602,214,150,000,000,000,000,000 atoms). Ubunzima be-atom ye-element bungasetyenziswa ukujonga okokuba zingakanani na ii-elements ezenza i-mole. Umzekelo, ubunzima be-atom bumalunga nama-63.55. Oko kuthetha okokuba malunga nama 63.55 ee-grams ze-copper metal zine-mole yee-atoms. Ubunzima be-chlorine bumalunga nama-35.45. Oko kuthetha okokuba ama-35.45 ee-grams ze-chlorine ane-mole yee-atoms kuzo.
Kananjalo, Ii-Moles zingasetyenziselwa ukujonga okokuba zingaphi na ii-molecules kwii-chemical compounds. I-Copper(II) chloride ingumzekelo. i-CuCl2 yi-chemical formula yayo. inye i-copper atom (63.55) zimbini zona ii-chlorine atoms (35.45 · 2 = 70.90). Dibanisa bonke ubunzima be-molar obukwii-elements zidibene kunye nobunzima be-molar be-chemical compound buya busanda. (63.55 + 70.90 = 134.45) Oko kuthatha ukuthi ngee-grams ezingama-134.45 ze-copper(II) chloride, kukho i-mole enye yee-molecules ze-copper(II) chloride. Eli gama lisetyenziswa xa kubalwa okokuba zingaphi na ii-chemicals ezifuneka kwi-chemical reaction xa kungekho ntshukumo reaction (ii-chemicals ezi-reacted) ishiyekileyo. Ukuba kusetyenziswe i-reactant eninzi, kuzakuba ii-reactants ezishiyekileyo kwi-chemical reaction.
Ii-Acids nee-bases[tshintsha | edit source]
Ii-Acids nee-bases ziichemicals ezixhaphakileyo. Ii-Acids zikhupha H+ i-ions xa zisemanzini, zikhuphe nee-bases OH− ions xa zisemanzini. Ii-Acids zinga-react with bases. The H+ ion is taken from the acid by the base. This makes water, H2O. A salt is also made when an acid and a base react together. An example would be reacting hydrochloric acid (HCl) and sodium hydroxide (NaOH). Hydrochloric acid releases H+ and Cl- ions in water. The base releases Na+ and OH- ions. The H+ and the OH- react to make water. There is a solution of sodium chloride (NaCl) left. Sodium chloride is a salt.
Umsebenzi obalulekileyo[tshintsha | edit source]
Ikhemistri ibaluleke kakhulu kwintlalo yemihla ngemihla kwaye yenza isiseko samasebe amaninzi enzululwazi. Ii-objects ezininzi zenziwe zii-chemists (abantu abangoosoKhemistri). Oosokhemistri basebenza ngokungagungqiyo bezama ukufumana ii-substances ezintsha nezibalulekileyo. Oosokhemistri benza amachiza kunye nezinye izinto ezifana nee-paints esizisebenzisa yonke imihla.
EKhemistrini ngamachiza ethi yenziwe ngokungahoywa okanye ngocwangco injongo ikuku lolonga umzimba nokunika ulonwabo kwabo babandakanyekayo. Ezemidlalo zisenokunzwelwa ukuphiswano, apho lowo uphumeleleyo athi abonakale ngomvuzo lento iye idinge ubuchwepheshe ingakumbimbi kumabuquka naleyo idlalwa ngabantu nganye nganye, ukuya kutsho kuleyo idlalwa ngamakhulu abantu ngaxeshanye,benagamaqela okanye bezimele ngenqayi elangeni.Eminye engasebenzisi mangla enjenge midlalo yebhodi kunye neenkasi nayo nbanga aphezulu.Iindidi zemidlalo ekhoyo ingamakhulu ngamakhulu,kuquka naleyo idlalwa ngabantu nganye nganye, ukuya kutsho kuleyo idlalwa ngamakhulu abantu ngaxes yebhodi kunye neenkasi nayo nbanga aphezulu.Iindidi zemidlalo ekhoyo ingamakhulu ngamakhulu,kuquka naleyo idlalwa ngabantu nganye nganye, ukuya kutsho kuleyo idladlalo ziquka yonke into esebenzisa amandla ethi yenziwe ngokungahoywa okanye ngocwangco injongo ikuku lolonga umzimba nokunika ulonwabo kwabo babandakanyekayo. Ezemidlalo zisenokunzwelwa ukuphiswano, apho lowo uphumeleleyo athi abonakale ngomvuzo lento iye idinge ubuchwepheshe ingakumbimbi kumabuquka naleyo idlalwa ngabantu nganye nganye, ukuya kutsho kuleyo idlalwa ngamakhulu abantu ngaxeshanye,benagamaqela okanye bezimele ngenqayi elangeni.Eminye engasebenzisi mangla enjenge midlalo yebhodi kunye neenkasi nayo nbanga aphezulu.Iindidi zemilwa ngamakhulu abantu ngaxeshanye,benagamaqela okanye bezimele ngenqayi elangeni.Eminye engasebenzisi mangla enjenge midlalo yebhodi kunye neenkasi nayo nbanga aphezulu.Iindidi zemidlalo ekhoyo ingamakhuanga aphezulu.Iindidi zemidlalo ekhoyo ingamakhulu ngamakhulu,kuquka naleyo idlalwa ngabantu nganye nganye, ukuya kutsho kuleyo idlalwa ngamakhulu abantu ngaxeshanye,benagamaqela okanye bezimele ngenqayi elangeni.
Eminye engasebenzisi mandla enjenge midlalo yebhodi kunye neenkasi nayo ngamanbanga aphezulu.Iindidi zemidlalo ekhoyo ingamakhulu ngamakhulu,kuquka naleyo idlalwa ngabantu nganye nganye, ukuya kutsho kuleyo idlalwa ngamakhulu abantu ngaxeshanye,benagamaqela okanye bezimele ngenqayi elangeni.Eminye engasebenzisi mangla enjenge midlalo yebhodi kunye neenkasi nayo nbanga aphezulu.Iindidi zemidlalo ekhoyo ingadlalo ziquka yonke into esebenzisa amandla ethi yenziwe ngokungahoywa okanye ngocwangco injongo ikuku lolonga umzimba nokunika ulonwabo kwabo babandakanyekayo. Ezemidlalo zisenokunzwelwa ukuphiswano, apho lowo uphumeleleyo athi abonakale ngomvuzo lento iye idinge ubuchwepheshe ingakumbimbi kumabuquka naleyo idlalwa ngabantu nganye nganye, ukuya kutsho kuleyo idlalwa ngamakhulu abantu ngaxeshanye,benagamaqela okanye bezimele ngenqayi elangeni.Eminye engasebenzisi mangla enjenge midlalo yebhodi kunye neenkasi nayo nbanga aphezulu.
Iindidi zemimakhulu ngamakhulu,kuquka naleyo idlalwa ngabantu nganye nganye, ukuya kutsho kuleyo idlalwa ngamakhulu abantu ngaxes yebhodi kunye neenkasi nayo nbanga aphezulu.Iindidi zemidlalo ekhoyo ingamakhulu ngamakhulu, kuquka naleyo idlalwa ngabantu nganye nganye, ukuya kutsho kuleyo idlalwa ngamakhulu abantu ngaxeshanye, benagamaqela okanye bezimele ngenqayi elangeni. Eminye engasebenzisi mangla enjenge midlalo yebhodi kunye neenkasi nayo nbanga aphezulu.Iindidi zemidlalo ekhoyo ingamakhulu ngamakhulu,kuquka naleyo idlalwa ngabantu nganye nganye, ukuya kutsho kuleyo idlalwa ngamakhulu abantu ngaxeshanye,benagamaqela okanye bezimele ngenqayi elangeni.Eminye engasebenzisi mangla enjenge midlalo yebhodi kunye neenkasi nayo nye amaxhesha kuthiwa zezemidlalo,kodwa imidlalo yaziwa ngokusebenzisa amandla nangokubuchwepheshe bomzimba.
Imidlalo ilzeni bafunda khemikal.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
7 Ngoko ke, ekubeni sinazo ezi zithembiso,+ zintanda, masizihlambulule+ kuko konke ukudyobheka kwenyama nokomoya,+ sigqibelelisa ubungcwele sisoyika uThixo.+
2 Sivuleleni igumbi.+ Akukho bani simenze bubi, akukho bani simonakalisileyo, akukho bani simxhaphazileyo.+
3 Andikutsho oku ukuze ndinigwebele isohlwayo. Kuba ngaphambili ndithe nisezintliziyweni zethu ukuze nife, niphile kunye nathi.+
4 Ndinenkululeko enkulu yokuthetha kuni. Ndiqhayisa kakhulu ngani.+ Ndizaliswe yintuthuzelo,+ ndiyaphuphuma luvuyo kuyo yonke inkxwaleko yethu.+
5 Enyanisweni, ekufikeni kwethu eMakedoni,+ inyama yethu ayizange ifumane kukhululeka,+ kodwa saqhubeka sixhwaleka+ ngandlela zonke—kwakukho imilo ngaphandle, iluloyiko ngaphakathi.
6 Noko ke uThixo, obathuthuzelayo+ abo badakumbileyo, wasithuthuzela ngobukho bukaTito;
7 kanti kungengabukho bakhe bodwa, kodwa nangokuthuthuzeleka kwakhe kuni, njengoko wasiphathela kwakhona ingxelo+ engokundilangazelela kwenu, nokundizilela kwenu, nenzondelelo yenu ngam; kangangokuba ndaba nemihlali nangakumbi.
8 Ngoko ke kwanokuba ndanenza buhlungu ngencwadi yam,+ andizisoli. Kwanokuba ekuqaleni ndazisola, (ndiyabona ukuba laa ncwadi yanenza buhlungu, nakuba kodwa kwakukokwethutyana,)
9 ngoku ndinemihlali, kungekhona ngenxa nje yokuba naba buhlungu, kodwa ngenxa yokuba naba buhlungu ukusa ekuguqukeni;+ kuba naba buhlungu ngendlela yobuthixo,+ ukuze ningonakalelwa kuyo nantoni na ngenxa yethu.
10 Kuba ukuba buhlungu ngendlela yobuthixo kusingisa enguqukweni esa elusindisweni ekungekho kuzisola ngayo;+ kodwa ukuba buhlungu kwehlabathi kuvelisa ukufa.+
11 Khangelani! indlela enkulu ngayo inyameko okuyivelisileyo ukuba buhlungu kwenu ngendlela yobuthixo,+ kuba nitsho nazihlambulula, nacaphuka, nanoloyiko, nanolangazelelo, nanenzondelelo, nabulungisa ububi!+ Kuzo zonke iinkalo nizibonakalise ninyulu kulo mbandela.
12 Ngokuqinisekileyo, nangona ndanibhalelayo, ndakwenza oko, kungekhona ngenxa yalowo wenza ububi,+ kungekhona nangenxa yalowo wenziwa ububi, kodwa ukuze inyameko yenu ngathi ibonakaliswe phakathi kwenu emehlweni kaThixo.
13 Kungenxa yoko le nto siye sathuthuzeleka.
Noko ke, ukongezelela kwintuthuzelo yethu saba nemihlali kakhulu ngenxa yovuyo lukaTito, ngenxa yokuba nonke niye nawuhlaziya umoya wakhe.+
14 Kuba ukuba bendiqhayise ngani kuye, andibanga nazintloni; kodwa njengoko sizithethe ngenyaniso zonke izinto kuni, ngokunjalo nokuqhayisa+ kwethu phambi koTito kuye kwangqineka kuyinyaniso.
15 Kanjalo, umsa wakhe mkhulu ngakumbi ngakuni, ngoxa ekhumbula intobelo+ yenu nonke, indlela enamamkela ngayo ngoloyiko nokungcangcazela.
16 Ndinemihlali kuba ngandlela zonke ndisenokomelela kakhulu ngenxa yenu.+
Yithumele
Yithumele
2 Korinte 7
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=47&Chapter=7&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D47%26Chapter%3D7%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
SIPHAKULA KOOVIMBA BETHU
“Ndivuna Iziqhamo Ezidumisa UYehova”
“ZONKE iimfazwe ezakha zakho azithathi nto xa zithelekiswa nale igqugqisayo ngoku eYurophu.” IMboniselo yesiNgesi kaSeptemba 1, 1915, yayichaza njalo imfazwe yehlabathi yokuqala eyagqibela ngokubandakanya amazwe ayi-30. Ngenxa yentshutshiso eyayikho, le Mboniselo yathi: “Inkonzo [yoBukumkani] iye yaphazanyiswa eJamani naseFransi.”
Njengoko yayisiya iqatsela imfazwe yehlabathini lonke, aBafundi BeBhayibhile babengawuqondi ngokupheleleyo umgaqo wokungathathi cala kwezopolitiko kwamaKristu. Sekunjalo, babezimisele ukushumayela iindaba ezilungileyo. UWilhelm Hildebrandt wa-oda amaphecana esiFrentshi athi, The Bible Students Monthly, ukuze akwazi ukushumayela. Wayengayanga kuba nguvulindlela eFransi, kunoko wayelijoni laseJamani. Abantu baseFransi bothuka xa bebona ijoni ebelimele ukuba lilwa nabo, libashumayeza ngomyalezo woxolo.
Iileta ezazibhalwe kwiMboniselo zazichaza ngoninzi lwaBafundi BeBhayibhile baseJamani, ababeziva benyanzelekile ukuba bashumayele ngoxa besemkhosini. UMzalwana uLemke, owayesemkhosini waselwandle, wabalisa ngomdla awaba nawo amanye amajoni amahlanu awayekunye naye enqanaweni. Wathi: “Nakule nqanawa, ndivuna iziqhamo ezidumisa uYehova.”
UGeorg Kayser owayelijoni wabuya emfazweni engumkhonzi woThixo oyinyaniso. Yenzeka njani loo nto? Ngandlel’ ithile wafumana incwadi yaBafundi BeBhayibhile, wayithanda gqitha inyaniso yoBukumkani awayifundayo waza wayeka ukulwa imfazwe. Waye wazifunela umsebenzi ongenanto yakwenza nemfazwe. Emva kwemfazwe, waba nguvulindlela okhutheleyo kangangeminyaka emininzi.
Nangona aBafundi BeBhayibhile babengayiqondi ncam into yokungathathi cala kwezopolitiko, babahluke gqitha kubantu ababeyiqhwabel’ izandla imfazwe. Ngoxa iinkoleli zezopolitiko nezonqulo zaziyixhasa, aBafundi BeBhayibhile babexhasa “iNkosana yoXolo.” (Isa. 9:6) Nangona abanye abafundi babelalanisa, babeqiniseke ngento efanayo naleyo yachazwa nguKonrad Mörtter owayenguMfundi WeBhayibhile. Wathi: “Ndandiqinisekile ukuba iLizwi likaThixo lithi umKristu akafanelanga abulale.”—Eks. 20:13. *
EJamani, apho kwakungekho mthetho ovumela ukuyekwa kwabantu abangafuni kuya emkhosini ngenxa yesazela, aBafundi BeBhayibhile abangaphezu kwe-20 abazange bavume ukubandakanyeka emkhosini. Abanye kwathiwa bagula ngengqondo, njengoGustav Kujath owasiwa kwisibhedlele sabantu abagula ngengqondo, waza wanyanzelwa ngeepilisi. UHans Hölterhoff naye owayengazange avume ukuya emkhosini, wavalelwa entolongweni. Xa wayelapho akazange avume ukwenza nawuphi na umsebenzi onento yokwenza nemfazwe. Oonogada bamqamangela iingalo de zandindisholo. Xa oko kungazange kusebenze, bamngcungcuthekisa besenza ngathi bayambulala. Nakuba kunjalo, uHans waqhubeka eqinile yade yaphela imfazwe.
Abanye abazalwana ababethunyelwa emkhosini abazange bavume ukuphatha izixhobo, kunoko bacela ukunikwa eminye imisebenzi engenanto yakwenza nemfazwe. * Omnye umzalwana owenza kanye oko nguJohannes Rauthe, ngoko wathunyelwa ukuba aye kusebenza esiporweni. UKonrad Mörtter wayenyamekela abantu abagulayo esibhedlele, yena uReinhold Weber engunesi. NoAugust Krafzig wayewuxabisa kakhulu umsebenzi wakhe kuba wawungenanto yakwenza nemfazwe. Ngenxa yendlela ababeyiqonda ngayo into oluyiyo uthando nokungagungqi, aba Bafundi BeBhayibhile kunye nabanye babezimisele ukukhonza uYehova.
Ngenxa yendlela ababeziphethe ngayo ngexesha lemfazwe, aBafundi BeBhayibhile bagadwa gqitha ngamapolisa. Kwiminyaka eyalandelayo, aBafundi BeBhayibhile baseJamani kwafuneka baxoxe amatyala amaninzi ngenxa yomsebenzi wabo wokushumayela. Kwaye kwasekwa isebe lezomthetho eBheteli eseMagdeburg eJamani ukuze kuncedwe aba bazalwana.
AmaNgqina kaYehova aye awuqonda nangakumbi umbandela wokungathathi cala kwezopolitiko. Xa kwaqalisa imfazwe yehlabathi yesibini, aye azahlula ngokupheleleyo emkhosini. Ngenxa yoko, kwathiwa aziintshaba zelizwe laseJamani aza atshutshiswa kakhulu. Leyo ke siza kuthetha ngayo ngenye imini kumanqaku ethu athi “Siphakula Koovimba Bethu.”—Siphakula koovimba bethu kuMbindi Yurophu.
^ isiqe. 7 Funda ingxelo yaBafundi BeBhayibhile baseBritani ngexesha leMfazwe Yehlabathi I, kwinqaku elithi “Okuphuma Koovimba Bethu—Bema Beqinile ‘Ngelixa Lovavanyo’” kwiMboniselo kaMeyi 15, 2013.
^ isiqe. 9 Le ndlela yokwenza izinto yakhuthazwa ngamanqaku akuMqulu VI weMillennial Dawn (1904), nayiZion’s Watch Tower yesiJamani ka-Agasti 1906. IMboniselo yesiNgesi kaSeptemba 1915 yaphinda yacacisa ngakumbi yaza yathi aBafundi BeBhayibhile bamele bangayi emkhosini. Kodwa ke, eli nqaku lalingekho kwiZion’s Watch Tower yesiJamani.
Funda Okungakumbi
Kutheni AmaNgqina KaYehova Engabandakanyeki Kwiipolitiki?
Ngaba ukungabandakanyeki kwethu kwezopolitiko kuyingozi kurhulumente?


text:
Category: Windows 10
kutheni i-cortana ingekho kwingingqi okanye ngolwimi lwam?
kutheni i-cortana ingekho kwingingqi okanye ngolwimi lwam?
Cortana is available in these regions for these languages:
Australia: English
Canada: English
China: Chinese (Simplified)
France: French
Germany: German
India: English
Italy: Italian
Japan: Japanese
Spain: Spanish
United Kingdom: English
United States: English
sisiphi isixhobo endimele ndisibhale kwingxelo yexbox yeklipu kwipc yam?
sisiphi isixhobo endimele ndisibhale kwingxelo yexbox yeklipu kwipc yam?
Your PC needs to have one of these video cards:
AMD: AMD Radeon HD 7000 series, HD 7000M series, HD 8000 series, HD 8000M series, R9 series and R7 series.
NVIDIA: GeForce 600 series or later, GeForce 800M series or later, Quadro Kxxx series or later.
Continue reading “sisiphi isixhobo endimele ndisibhale kwingxelo yexbox yeklipu kwipc yam?”
indlela yokongeza ulwimi longeniso kwi-pc yakho
iphi iprinta yam kwi-windows 10 mobile?
tshintsha ingingqi yakho kwivenkile ye-windows
Kwi-Windows
Ukuba ufudukela kwilizwe okanye ingingqi eyahlukileyo, tsintsha isetingi yengingqi yakho ukuqhubeka uthenga kwiVenkile. Qaphela: Iimveliso ezininzi ezithengwe kwiVenkile yeWindows kwenye ingingqi eziyi kusebenza kwenye. Ezi ziquka i-Xbox Live Gold ne-Groove Music Pass, usetyenziso, imidlalo, umculo, iimuvi, nemiboniso ye-TV.
Continue reading “tshintsha ingingqi yakho kwivenkile ye-windows”
fudusa izinto ezivela kusetyenziso loluhlu lokufunda ukuya kwi-microsoft edge
Fudusa izinto ezivela kusetyenziso loLuhlu lokuFunda ukuya kwi-Microsoft Edge
Kukho uluhlu lokufunda elakhelwe ngaphakathi kwi-Microsoft Edge, ibrawuza entsha kwi-Windows 10. Ukuba usebenzise usetyenziso loLuhlu lokuFunda kwi-Windows 8.1 yaye ngoku uye wahlaziya ukuya kwi-Windows 10, fudusa izinto ukusuka kusetyenziso oludala ukuya kwi-Microsoft Edge.
Kusetyenziso loLuhlu lokuFunda, khetha into oza kuyivula kwi-Microsoft Edge.
Continue reading “fudusa izinto ezivela kusetyenziso loluhlu lokufunda ukuya kwi-microsoft edge”
tshintsha injini yokhangelo esisiseko kwi-microsoft edge
I-Microsoft icebisa i-Bing ngamava okhangelo andisiweyo kwi-Microsoft Edge kwi-Windows 10. Ukugcina i-Bing njengenjini yokhangelo esisiseko yakho kukunika:
Iilinki ezithe ngqo kusetyenziso lwe-Windows 10, nto leyo ekusa ngqo kusetyenziso lwakho ngokukhawuleza.
Iingcebiso ezinxulumeneyo ezingakumbi ezisuka kwi-Cortana, umncedisi wedijithali wakho wobuqu.
Continue reading “tshintsha injini yokhangelo esisiseko kwi-microsoft edge”
yongeza umdlalo kuluhlu lwakho lwemidlalo kusetyenziso lwe-xbox
Qhobosha kuQalisa
Yiya kwi Qalisa > I-Xbox > Imidlalo yam uze ukhethe isimboli yokongeza.
Continue reading “yongeza umdlalo kuluhlu lwakho lwemidlalo kusetyenziso lwe-xbox”
lungisa iingxaki zokusayina ungene kusetyenziso lwe-xbox
Lungisa iingxaki zokusayina ungene kusetyenziso lwe-Xbox
Ukuba unengxaki nokusayina ungene kusetyenziso lwe-Xbox, nazi izinto ezimbalwa ongazizama.
Qinisekisa uqhagamshale kwi-intanethi.
Yiya ku Xbox.com uze usayine ungene khona ukuqinisekisa inkonzo ye-Xbox iyasebenza yaye akunangxaki nenakhawunti yakho.
Continue reading “lungisa iingxaki zokusayina ungene kusetyenziso lwe-xbox”


text:
Lungisa uqhagamshelo kwizixhobo zeodiyo ze-Bluetooth nemiboniso engasebenzisi ntambo
Iodiyo ye-Bluetooth
Ukuba ucinezela iqhosha elithiQhagamshelakwiziko lentshukumo akusifumani isixhobo sakho esenziwe sasebenza kwi-Bluetooth, zama oku:
Qinisekisa isixhobo se-Windows sakho sixhasa i-Bluetooth nokuba silayitiwe.
Uza kubona iqhosha le-Bluetooth kwiziko lesenzo.
Qiniseka ukuba isixhobo sesandi esenziwe sasebenza se-Bluetooth silayitiwe yaye siyafumaneka. Indlela yokwenza oku kwahlukile kwisixhobo, ngoko hlola inkcazelo eze kwizixhobo okanye uye kumvelisi wewebhusayithi.
Ukuba ukhangela izixhobo ezenziwe zasebenza ze-Bluetooth ngaphandle kwesandi, yiya kwikhasi leeSetingi ze-Bluetooth. Yiya kokuthi Iisethingi, khetha Izixhobo, khetha i-Bluetooth, khetha isixhobo, khetha Shenxisa isiXhobo, emva koko uzame ukudibanisa kwakhona.
Izixhobo ze-Miracast
Ukuba ucinezela iqhosha elithi Qhagamshelakwiziko lentshukumo akusifumani isixhobo sakho, zama oku:
Qinisekisa isixhobo se-Windows sakho sixhasa i-Miracast ngokujonga inkcazelo ephume naso okanye ngokuya kwiwebhusayithi yomvelisi.
Qiniseka i-Wi-Fi ivuliwe.
Qinisekisa ukuba umboniso ofuna ukubonisa kuwo uyayixhasa i-Miracast nokuba ilayitiwe. Ukuba akuyixhasi, uza kudinga iadaptha ye-Miracast (ngamanye amaxesha ebizwa ngokuba yi-“dongle”) engena kwiphothi ye-HDMI.


text:
Yintoni Isono?
Impendulo esuka eBhayibhileni
Isono siso nasiphi na isenzo, imvakalelo, okanye ingcinga egqubanayo nemilinganiselo kaThixo. Iquka ukwaphula imithetho kaThixo ngokwenza okuphosakeleyo okanye okungebobulungisa emehlweni kaThixo. (1 Yohane 3:4; 5:17) IBhayibhile ikwathi ukwenza ngokungakhathali—kukusilela ukwenza okulungileyo.—Yakobi 4:17.
Kwiilwimi zantlandlolo zeBhayibhile, amagama amela isono ayethetha “ukungachani” okanye ukuphosa indawo ubujolise kuyo. Ngokomzekelo, iqela lamajoni oSirayeli wamandulo lalingamachule ekuchaneni ngesilingi ibe ‘lalingaphosi.’ Eli binzana xa liguqulelwa ngokoqobo linokufundeka ngolu hlobo “ukungoni.” (ABagwebi 20:16) Ngoko, ukona kukungayichani imilinganiselo kaThixo egqibeleleyo.
Njengomdali, uThixo unelungelo lokubekela uluntu imilinganiselo. (ISityhilelo 4:11) Simele siphendule kuye ngezenzo zethu.—Roma 14:12.
Ngaba ingenzeka into yokuba umntu akuphephe ukona kwaphela?
Hayi. IBhayibhile ithi, “bonke bonile baza basilela kuzuko lukaThixo.” (Roma 3:23; 1 Kumkani 8:46; INtshumayeli 7:20; 1 Yohane 1:8) Kutheni kunjalo?
Abantu bokuqala, uAdam noEva babengenasono ekuqaleni. Kungenxa yokuba babedalwe bafezeka, ngokomfanekiso kaThixo. (Genesis 1:27) Sekunjalo, baphulukana nokufezeka kwabo kuba abazange bamthobele uThixo. (Genesis 3:5, 6, 17-19) Xa baba nabantwana, badlulisela isono nokungafezeki njengelifa. (Roma 5:12) Kunjengokuba kanye uKumkani uDavide wakwaSirayeli wathi, “Ngenimba ndazalelwa esiphosweni.”—INdumiso 51:5.
Ngaba ezinye izono zikhulu kunezinye?
Ewe. Ngokomzekelo, iBhayibhile ithi abantu baseSodom yamandulo “babengabenzi bobubi yaye babengaboni abakhulu” isono sabo “sinzima kakhulu.” (Genesis 13:13; 18:20) Qwalasela izinto ezintathu ezibonisa ubunzulu okanye ubunzima besono.
Ubunzulu. IBhayibhile isilumkisa ukuba siziphephe izono ezinzulu njengokwabelana ngesondo, unqulo zithixo, ubusela, ukunxila, ukuqhatha, ukubulala, nokusebenzelana nemimoya. (1 Korinte 6:9-11; ISityhilelo 21:8) IBhayibhile iyazohlula ezo zono kwizono ezenziwa kungacingwanga nezingenziwa ngabom, ngokomzekelo amazwi okanye izenzo ezibakhathazayo abanye. (IMizekeliso 12:18; Efese 4:31, 32) Ngenxa yoko, iBhayibhile isikhuthaza ukuba singazijongi njengezingenamsebenzi naziphi na izono ekubeni zinokukhokelela ekophulweni komthetho kaThixo.—Mateyu 5:27, 28.
Intsusa. Ezinye izono zenziwa kuba ingaziwa into efunwa nguThixo. (IZenzo 17:30; 1 Timoti 1:13) Nakuba ingazithetheleli ezo zono, iBhayibhile iyazohlula kwizono ezenziwa ngabom kusophulwa imithetho kaThixo. (Numeri 15:30, 31) Izono ezenziwa ngabom zisuka ‘entliziyweni embi.’—Yeremiya 16:12.
Ukusiphindaphinda. Kwakhona iBhayibhile yenza umahluko .phakathi kokona kube kanye nokwenziwa kwesono kangangexesha elide. (1 Yohane 3:4-8) Abo ‘baqhelisela isono ngabom’ nasemva kokuba befunde indlela yokwenza okulungileyo, bafumana umgwebo owoyikekayo kaThixo.—Hebhere 10:26, 27
Abo bazisolayo ngezono zabo ezinzulu banokuziva besindwa ziimpazamo zabo. Ngokomzekelo, uKumkani uDavide wabhala oku: “iziphoso zam zidlule phezu kwentloko yam; Njengomthwalo onzima zinzima kakhulu kum.” (INdumiso 38:4) Sekunjalo iBhayibhile ineli themba: “Umntu ongendawo makashiye indlela yakhe, nomntu owenzakalisayo makashiye iingcamango zakhe; makabuyele kuYehova, oya kuba nenceba kuye, kuThixo wethu, kuba uya kuxolela ngokukhulu.”—Isaya 55:7.
Funda Okungakumbi
Unako Ukumelana Nesilingo!
Iindlela ezintathu ezinokukunceda umelane nesilingo.
Ngaba UThixo Angandinceda Xa Ndithandaza?
Ngaba uThixo uzikhathalele iingxaki zethu?
Isinceda Njani Imigaqo YeBhayibhile?
UYesu wachaza isizathu sokuba kufuneka sikhokelwe, nemigaqo emibini eyeyona ibalulekileyo.


text:
UKUSHUMAYELA NOKUFUNDISA EHLABATHINI LONKE
Amazwe AseAsia NakuMbindi Mpuma
AMAZWE 47
ABEMI 4 282 178 221
ABAVAKALISI 674 011
IZIFUNDO ZEBHAYIBHILE 672 318
Ukunceda Indoda Engaboniyo, Engevayo Nengakwaziyo Ukuthetha
Ngo-1999, ibandla lentetho yezandla laseKobe eJapan, leva ukuba kukho indoda engevayo egama linguHirofumi. Xa omnye umzalwana watyelela ekhayeni layo, unina wayengafuni ukuba ibonwe. Lo mzalwana waqhubeka esiya kweli khaya ecela ukubona uHirofumi kunina, ekuhambeni kwexesha wamvumela waza wamzisa emnyango. Iinwele neentshebe zakhe zazidlakadlaka. Xa umjonga yayingathi ngumntu lo okhe wavaleleka kwisiqithi esikude esingenabantu yaye wayengathi akanazimvakalelo. UHirofumi wayengeva yaye engaboni nokubona. Lo mzalwana wayothuka le nto kodwa wambamba izandla waza wathetha naye esebenzisa intetho yezandla yabantu abangaboniyo nabangevayo. Zange afumane mpendulo. UHirofumi wagqibela ukuthetha kwiminyaka elishumi eyadlulayo, ngaphambi kokuba ayeke ukubona, ngoko wayeneminyaka eyi-31.
Lo mzalwana waphinda wamtyelela emva kweentsuku ezimbini. Unina kaHirofumi wayothuswe yinto yokuba lo mzalwana engade ancame nakuba eyibonile imeko yakhe. Lo mzalwana waphinda wacela ukubon’ uHirofumi, unina wamzisa emnyango. Emva kwenyanga lo mzalwana ehamba kweli khaya engaphendulwa nguHirofumi, unina wakhe wathi makangazikhathazi ngokuphinda eze. Sekunjalo, akazange aphele mandla. Weza necebo lokubabonisa ukuba ubakhathalele ngokubaphathela iicake. Emva kweenyanga ezimbini esiya uHirofumi engaphenduli, lo mzalwana wayesithi imizamo yakhe iphelela emoyeni.
Lo mzalwana wagqib’ ekubeni aye okokugqibela kweli khaya. Ngaphambi kokuba aye, wathandazela ukuba uYehova amncede abone enoba usafanele aqhubeke esiya kusini na kuHirofumi. Akufika kweli khaya, wathatha isandla sikaHirofumi, ibe ethetha ngentetho yezandla wathi, kukho uThixo onegama elinguYehova owayehlala emjongile ngoxa esezulwini ibe uyiqonda kakuhle intlungu yakhe kunaye nawuphi na omnye umntu. UYehova umkhathalele ibe ufuna ukumhlangula kuxinezeleko. Yilo nto iNgqina lakhe lize apha. Ekuqaleni uHirofumi akazange aphendule; kodwa wamxhawula wamqinisa lo mzalwana ibe iinyembezi zazehlela. Echukunyiswe koku, lo mzalwana wantywizisa naye. Kwaqaliswa isifundo seBhayibhile.
Emva kokufundelwa iminyaka eyi-11, uHirofumi waqalisa ukuya kwibandla akufutshane nalo, kunokuba njengoko ebeqhele ukwenza ahambe indlel’ ende esiya kwibandla lentetho yezandla. Akukho nokuba abe mnye kwelo bandla owayeyazi intetho yezandla, kodwa kwiinyanga eziyi-18 ezalandelayo, abazalwana noodade abayi-22 kwelo bandla bafunda intetho yezandla ngeenjongo zokunceda uHirofumi. NgoJanuwari ka-2012, uHirofumi wanikela intetho yakhe yokuqala kwiSikolo SoBulungiseleli Sobuthixo, ibe wayenayo netoliki. Ngo-Oktobha waloo nyaka, waba ngumvakalisi ongabhaptizwanga.
Ufunda Noonogada
UFloren onguvulindlela, ohlala kwiiPhilippines, uqhuba izifundo zeBhayibhile eziyi-25, ibe uninzi lwazo ngoonogada. Aba nogada badla ngokusebenza ebusuku. Ngenxa yoko, uFloren kufuneka abe bhetyebhetye. Ubayela emsebenzini aze afunde nabo xa besathathe ikhefu okanye ngelinye ixesha elingazi kubaphazamisa emsebenzini. Ezinye izifundo uziqhuba ukususela ngentsimbi yesixhenxe ukuya kutsho ngeyeshumi elinanye ebusuku, ukanti ezinye uziqhuba ukususela ngentsimbi yesihlanu ukuya kutsho ngentsimbi yesithoba kusasa. Maxa wambi ufika xa kanye beza kutshintshana. Ngenxa yoko, ufundela unogada oza kungena emsebenzini nosandul’ ukuphuma. UFloren uthi: “Ngenxa yokuba ndinezifundo ezininzi, ndonwabe kakhulu.” Sithethanje abanye kwaba nogada bayaya kwiintlanganiso eHolweni yoBukumkani. Omnye wabo sele ebhaptiziwe ibe unguvulindlela othe ngxi.
Babexolele Nantoni Na
Ngenye imini enethayo eArmenia, oodade ababini ababesentsimini babona umama nentombi yakhe besendleleni, baza babanika iphecana. Aba dade bothuka xa lo mama, onguMarusya, esithi yena nentombi yakhe, uYeva, babephandle kuloo mvula kuba befuna ukudibana namaNgqina kaYehova. Kwakutheni? Ubhuti kaMarusya wayifumana inyaniso esentolongweni kubazalwana ababebanjelwe ukungathathi cala kwezopolitiko. UMarusya wayecinga ukuba ubhuti wakhe uza kuphuma entolongweni esendlongondlongo. Endaweni yoko, waphuma ezolile kunakuqala. Njengoko wayeqhubeka efunda namaNgqina, ubhuti kaMarusya watshintsha kakhulu. UMarusya nentombi yakhe babedidekile kuba babedla ngokubona izinto ezithetha kakubi ngamaNgqina kaYehova kwiibhodi ezixhonyiweyo nakwiinkqubo zikamabonwakude. UYeva wayezibuza esithi: ‘Utshintshe nyhani ngoku umalume. Kutheni ke kuthethwa kakubi ngamaNgqina kaYehova?’ Ezimisele ukufumana impendulo yalo mbuzo, wathi kumama wakhe: “Asinakuze sibazi aba bantu ngaphandle kokuba siziyele kubo. Masiye kukhangela amaNgqina kaYehova ngoku, size kuyeka ukudideka.” Benza oko kanye ngosuku abadibana ngalo naba dade. Kwiintsuku ezimbini kamva, kwaqaliswa isifundo seBhayibhile kunye nalo mama nentombi yakhe. Baqalisa ukuya ezintlanganisweni yaye sele benze inkqubela kangangokuba bangabavakalisi abangabhaptizwanga.
Iimagazini Ezeza Nabantwana
Kwisixeko saseAdana eTurkey, ibhinqa elalineengxaki zobuqu nezentsapho nelalicinga ngokuzibulala, lafumana iimagazini ezimbini phambi komnyango walo. Kubonakala ukuba abantwana baselumelwaneni bazichola esitratweni ezi magazini baza bazishiya kwikhaya leli bhinqa becinga ukuba zezalo. Eli bhinqa lachukumiseka gqitha lakufunda amabali obomi akwezi magazini, laze nalo lanqwenela ukuba ubomi balo butshintshe ngendlela efanayo. Eli bhinqa lafowunela inombolo yefowuni ebhalwe kwenye yezi magazini, le nombolo yaphumela komnye udade onguvulindlela ohlala kufuphi nalo. Baqala ukufunda kunye iBhayibhile. Eli bhinqa lakuthanda oko lalikufunda kangangokuba lathi linomnqweno wokuya ezintlanganisweni. Kwathi kanti lihlala kufuphi neHolo yoBukumkani. Laqala kwangoko ukuya kwiintlanganiso ibe alibuyi mva.
Ukuvalelwa Entolongweni Iintsuku Ezilishumi Akuzange Kumtshintshe
UBam waseNepal, owayelipolisa nowayehamb’ icawa, wadibana nesibini esingoovulindlela abakhethekileyo endleleni ngoxa wayesemsebenzini. Wachukunyiswa yinto yokuba baphendula yonke imibuzo yakhe besebenzisa iBhayibhile. UBam wavuma ukufundelwa iBhayibhile, ibe wakhawuleza waqalisa ukuya kwiintlanganiso. Njengoko wayeqhubeka efunda, waqalisa ukukhathazwa sisazela ngenxa yomsebenzi awayewenza kangangokuba wacela kubaphathi bakhe ukwenza umsebenzi waseofisini, owawungazokufuna ukuba aphathe umpu. Abaphathi bakhe bavuma. Noko ke, emva kokuba eye kwindibano yesithili, uBam waphinda wakhathazwa sisazela ibe wagqiba ekubeni ayeke kwaphela ukuba lipolisa.
Inkosikazi kaBam yayingasithandi isigqibo esenziwa ngumyeni wakhe, kuba ukuba lipolisa kwakunganeli nje ukumenza ahlonelwe ekuhlaleni kodwa wayefumana nomvuzo oncumisayo, iingenelo ezithile nemali yomhlala phantsi eninzi. Ukuze ameyisele ekubeni atshintshe isigqibo sakhe wathi, “Ukuba uqhubeka ulipolisa, ndiyakuthembisa myen’ wam ndiza kufunda iBhayibhile namaNgqina.” Lakungasebenzi eli qhinga, wacenga umphathi wamapolisa ukuba abambe umyeni wakhe, ngethemba lokuba uza kutshintsha. Emva kokuba evalelwe iintsuku ezilishumi, uBam wakhululwa kodwa wayesazimisele ukukhangela omnye umsebenzi. Wasebenza njengorickshaw okutheth’ ukuthi wayesebenza iiyure ezininzi ebethwa lilanga. Phezu kwako nje oko, uBam wayonwabile. Waqhubeka esenza inkqubela wade wangumvakalisi. Ekuhambeni kwexesha, inkcaso yenkosikazi yathomalala. Ngenxa yokuba abazalwana noodade ebandleni babebonisa ububele kuye, waqalisa ukufunda iBhayibhile. UBam waqhubeka eyinyamekela intsapho yakhe, efumana imali engaphezu kwale wayeyifumana eselipolisa. Wabhaptizwa kwindibano eyayingoFebruwari 2013, ibe ngoku inkosikazi kunye nonyana wakhe baya kunye naye kwiintlanganiso.
Wayefuna Ukuba Nguvulindlela Ongumncedani
UMyeong-hee, udade ohlala eKorea unengxaki komnye umlenze wakhe ngenxa yokuba waba nesiphene eneminyaka emibini. Ukhawuleza adinwe yaye ngamanye amaxesha uyawa. Ngaphezu koko, unengxaki yokothuka ibe namayeza awasebenzisayo ayamgulisa. UMyeong-hee uphefumla nzima ibe uxinezeleko alufumanayo lumenza aqaqanjelwe. Nangona enezi ngxaki, uMyeong-hee wayefuna ukuba nguvulindlela ongumcedani yaye ukwenzile oko phantse nyanga nganye kule minyaka mibini idlulileyo. Uyambulela uYehova ngokumnika amandla okukwazi ukushumayela.
“Kudlule Iminyaka Eyi-30 Oko Ndiyikhangela!”
UAgnes ongumthunywa wevangeli eIndonesia, wayedla ngokushumayela komnye umama owayekhulelwe. Lo mama wayethengisa imifuno kwimarike yasekuhlaleni. Wayekuthanda ukuba neencoko zeBhayibhile nokufunda iimagazini zethu xa engaxakekanga. Ngenye imini xa uAgnes waya kumkroba emarikeni, wafika engekho. Umyeni walo mama wamchazela uAgnes ukuba inkosikazi yakhe isandul’ ukuba nosana. UAgnes waya kumbona. Wamphathela incwadi ethi Incwadi Yam Yamabali EBhayibhile njengesipho. Lo mama wothuka xa uAgnes eze kubona yena nosana lwakhe. Kodwa eyona nto yamothusayo sisipho awayesiphathelwe. Wasiqhaqha, wathi akusibona, wathi: “Uyifumana phi le ncwadi? Kudlule iminyaka eyi-30 oko ndiyikhangela! Akukho venkile ndingayihambanga ibe ndibuze abant’ abaninzi ngayo. Ayaziwa, akukho nomntu onayo, akukho nenye incwadi esondelayo kule.” Kubonakala ukuba xa wayesemncinane, umalume walo mama wayenayo Incwadi Yamabali EBhayibhile yaye wayekuthanda ukuyifunda. Ngoku, lo mama uyaphinda ukuyifunda le ncwadi ibe intombi yakhe enkulu iyayithanda nayo. Bobabini baqhutyelwa isifundo seBhayibhile.